– Dosadašnja analiza predizborne kampanje za parlamentarne izbore je pokazala da se većina mehanizama iz afere „Snimak“ i dalje koristi, naročito kada je u pitanju zloupotreba budžetskih sredstava u političke svrhe, te da je situacija sa epidemijom virusa korona iskorišćena kako bi se takva praksa ozakonila, saopštili su iz Istraživačkog centra MANS.\nPodaci koji su MANS-u bili dostupni su pokazali da je određeni broj državnih institucija kršio Zakon o finansiranju političkih subjekata i izbornih kampanja u dijelu koji se tiče prekoračenja predizborne potrošnje, ta da su neke od njih u predizbornom periodu već potrošile veći dio svog ovogodišnjeg budžeta.\n“Posebno su zabrinjavajući podaci o potrošnji budžetske rezerve koja je značajno povećana u odnosu na neizbornu 2019. godinu, ali i podaci o dinamici njene potrošnje koja naglo raste nakon raspisivanja parlamentarnih izbora u junu mjesecu“, napominju iz MANS-a.\nMANS je takođe zabilježio da je posebno Uprava javnih radova, uprkos epidemije virusa korona i nadolazećoj ekonomskoj krizi, ostvarila značajna probijanja predviđenog budžeta, te da su se čak i sredstva iz budžetske rezerve koristila za finansiranje radova koji su na terenu ove godine bili očigledna podrška takozvanoj funkcionerskoj kampanji predstavnika vladajućih partija.\nKada je u pitanju kontrola potrošnje državnih sredstava u predizbornom periodu, poseban problem su predstavljale institucije koje su sa svojih analitičkih kartica uklanjale pojedine transakcije ili ih uopšte nisu objavljivale na svojim internet prezentacijama. – Na ovaj način se, po MANS-u, stiče pogrešna slika o njihovoj predizbornoj potrošnji i praktično onemogućava bilo kakva nezavisna kontrola trošenja državnog novca.\nPosebno je problematičan slučaj Ministarstva finansija koji još od početka ove godine odbija da MANS-u dostavi podatke o januarskim rashodima preko Državnog trezora, koji su neophodni za utvrđivanje polugodišnjeg prosjeka potrošnje državnih institucija koje su obveznice primjene Zakona o finansiranju političkih partija i finansiranja izbornih kampanja.\nSa druge strane, MANS posebno zabrinutost izražava zbog dosadašnjeg djelovanja Agencije za sprječavanje korupcije (ASK), kao institucije za praćenje primjene pomenutog zakona. “Kada je u pitanju kontrola potrošnje državnih sredstava u predizborne svrhe, ASK još uvijek nije ne samo da nije ispunila svoju zakonsku obavezu da na svoju Internet stranicu postavi kompletnu dokumentaciju koju je dobila, već prema onome što je javnosti dostupno, očigledno je da se ova institucija uopšte nije ni bavila da li državne instititucije objavljuju tačne podatke o svojoj potrošnji“, upozoravaju iz MANS-a.\nUprkos zvaničnim podacima o stotinama kontrola koje je ASK navodno izvršila u predizbornom periodu, javnosti nisu poznati detalji tih provjera, dok se na sajtu ASK može pronaći tek desetak zapisnika o izvršenom inspekcijskom nadzoru. MANS je sredinom mjeseca od ASK-a zatražio i kompletnu korespodenciju koju su imali sa državnim institucijama u toku provjere, ali je ta institucija zabranila pristup tim informacijama čak i u onim slučajevima gdje kontorola bila okončana. Ono što jeste dostupno na sajtu pokazuje da se ASK u predizbornom periodu nije bavio državnim institucijama sa najvećim budžetima i potrošnjom.\nKada je u pitanju ova institucija po MANS-u je posebno bilo problematično njeno odlučivanje kada je u pitanju medijsko oglašavanje političkih subjekata tokom predizborne kampanje, naročito kada je u pitanju nespremnost ASK-a da na vrijeme povuče cjenovnike medija koji su ih dostavili nakon isteka zakonskog roka. U konačnom, takvo postupanje Agencije je dovelo dop toga da smo tokom udarnih sedmica kampanje, imali medije koji su suprotno zakonu pružali medijske usluge političkim partijama.\nSlična situacija je, ističu oni, bila i sa kontrolom priloga fizičkih lica, odnosno donacija političkim partija gdje je takođe izostala bilo kakva aktivnost ASK-a, uprkos i više nego konkretnih dokaza da pojedine partije koriste donacije kako bi na sumnjiv način unijele novac u zvanične finansijske tokove svojih partija.\nPosted in CG - DRUŠTVO, CRNA GORATagged AGENCIJA ZA SPRJEČAVANJE KORUPCIJE - ASK, featured, Istraživački centar MANS, NERAD, PREDIZBORNA KAMPANJA, zloupotrebe\nPrevious Miljanić: Vlast od Crne Gore napravila miks Sicilije i Kolumbije\nNext IJZ: Novih 59 slučajeva COVID-19, oporavilo se 48 pacijenata


NSinfo: Voša se seli u toplije krajeve: Utakmice sa učesnicima Lige šampiona - prelazni rok traje (spisak igrača)\nVoša se seli u toplije krajeve: Utakmice sa učesnicima Lige šampiona - prelazni rok traje (spisak igrača)\nFudbaleri Vojvodine sele se u toplije krajeve, tokom naredne dve sedmice radiće u Beleku, poznatom truskom letovalištu nadomak Antalije, gde će, kako se očekuje, imati izvanredne uslove\nBaza Novosađana biće luksuzni hotel “Titanik Deluks Golf”, u čijem se sklopu nalaze otvoreni i zatvoreni bazeni, spa i fitnes centar, kao i osam teniskih i tri travnata fudbalska terena, koji zadovoljavaju najstrože kriterijume.\n„U Beleku očekujem da nastavimo s visokokvalitetnim radom i da iskoristimo odlične uslove koje ćemo tamo imati“, rekao je šef struke Ilija Stolica pred polazak na put.\n„Kroz trening utakmice s jakim i dobro odabranim rivalima, od kojih su neki bili i učesnici Lige šampiona, počećemo lagano da profilišemo tim, pred kojim će na proleće biti ozbiljan zadatak da ispuni klupske ambicije. Prezadovoljan sam onim što su igrači do sada pokazali i ubeđen sam da će u istom stilu nastaviti i u narednom periodu.“\nNa pitanje da li se i dalje traže nove igrače, ili je zadovoljan izborom fudbalera koje trenutno ima, Stolica je odgovorio:\n„Uvek je dobra stvar kad u ekipi postoji zdrava konkurencija, jer svaki klub koji ima visoke ambicije, a uverio sam se da je Vojvodina među njima, mora da stvara osnov za takve planove. Mi želimo da u sledećoj sezoni ozbiljno uđemo u bitku za titulu prvaka i tako moramo da se ponašamo. Prelazni rok traje, u njemu su svakakvi zaokreti i to u oba smera mogući i moramo da budemo u svakom trenutku spremni da adekvatno reagujemo.“\nNa obalama Sredozemnog mora Vojvodina će vežbati do 7. februara, predviđeno je da za to vreme odigra četiri ili pet kontrolnih utakmica. Prvi rival u subotu je ekipa Slovana iz Bratislave, a potom slede okršaji sa Mariborom (30. januara) i Olimpijom iz Ljubljane (5. februara). Dan kasnije (6. februara) ugovoren je susret sa slovačkim timom Dunajska Streda, ali će pokušati da ga prebace za neki drugi datum, kako bi izbegli situaciju da u samo dva dana imaju dve veoma jake provere. Ime evetualnog petog rivala biće poznato po dolasku u Tursku i posle razgovora s organizatorom priprema.\nEkipa i stručni štab\nU Turskoj će se pripremati ovi igrači: Emil Rockov, Nikola Perić i Milan Ilić (golmani), Ivan Lakićević, Milan Lazarević, Nikola Antić, Mladen Devetak, Ranko Veselinović, Siniša Saničanin, Aleksandar Radovanović, Marko Vukasović, Marko Putinčanin, Luka Vujanović, Dušan Jovančić, Lazar i Miloš Zličić, Daniel Avramovski, Aleksandar Mesarović, Mihajlo Nešković, Nemanja Subotić, Stefan Cebara, Kristijan Živković, Vasko Kalezić, Stefan Mihajlović, Vinsent Eze i Nikola Gajić.\nUz šefa Iliju Stolicu, s ekipom će biti još devet članova stručnog štaba, medicinske ekipe i ekonom, kao i sportski direktor Saša Drakulić i Goran Šaula.


Ministar Vulin u Banjaluci: Zahvaljujući politici predsednika Vučića i predsednika Dodika, Srbi sa obe strane Drine i Srbi gde god da žive bliže su jedni drugima nego što su ikada bili | vulin.rs\nMinistar Vulin u Banjaluci: Zahvaljujući politici predsednika Vučića i predsednika Dodika, Srbi sa obe strane Drine i Srbi gde god da žive bliže su jedni drugima nego što su ikada bili\n- U ime predsednika Republike i vrhovnog komandanta Vojske Srbije Aleksandra Vučića svim Srbima gde god da žive, čestitam Dan srpskog jedinstva, slobode i nacionalne zastave. Još pre nekoliko godina počeli smo na inicijativu predsednika Vučića i predsednika Dodika da obeležavamo najvažnije datume iz naše zajedničke prošlosti, ali ono što je važnije od tih datuma naše prošlosti, jeste što smo čvrsto vezali svoju budućnost. Zahvaljujući politici predsednika Vučića i predsednika Dodika, Srbi sa obe strane Drine i Srbi gde god da žive su bliže jedni drugima nego što su ikada bili - istakao je izaslanik predsednika Republike Srbije i vrhovnog komandanta Vojske Srbije Aleksandra Vučića, ministar odbrane Aleksandar Vulin koji je povodom prvog obeležavanja Dana srpskog jedinstva, slobode i nacionalne zastave, uručio predsednici Republike Srpske Željki Cvijanović repliku jedne od zastava jedinica Vojske Republike Srpske na današnjoj svečanosti na Platou ispred Palate Republike Srpske u Banjaluci.\nPrema rečima ministra Vulina, u najznačajnije strateške dokumente Republike Srbije, u Strategiji nacionalne odbrane, uveli smo jasnu obavezu svih organa Republike Srbije, da čuvaju i štite Republiku Srpsku i Srbe gde god da oni žive.\n- Evo i današnji nacionalni praznik je dokaz da brinemo jedni o drugima, da vodimo računa jedni o drugima i dokaz da nikada više, dokle god nas sreće ili nesreće budu okupljale, nećemo biti sami, nikada više. Nikada više Srbija neće moći da pomisli da okrene glavu od svoje Republike Srpske, a Republika Srpska da se oseti usamljenom i da pomisli da se o njoj ne brine - naglasio je ministar Vulin.\nMi Srbi, kako je dodao, ne živimo u jednoj državi, voljom velikih sila vekovima iza nas.\n- Veći i moćniji od nas donosili su odluke gde ćemo da živimo i iza kojih granica ćemo da trajemo. Ali niko ne može više da nam zabrani, niko ne može da umesto nas da donese tu odluku da prestanemo da budemo jedinstven politički narod. Mi smo jedan politički narod u najznačajnijim nacionalnim odlukama i pitanjima, u onome što označava naše pravo i mogućnost da trajemo, našu slobodu. Odluke ćemo donositi sami. Srbi su se izborili za to da budu jedinstven politički narod, da zajedno donose odluke, da ne beže i da se ne stide od važnih nacionalnih tema i da u svom Beogradu uvek vide onu snagu koja će ih okupiti i objediniti, koja će ih zaštiti i koja će od njih tražiti pomoć i savet - istakao je ministar Vulin.\nMinistar Vulin je naglasio da je danas ponosan što stoji baš tu, i što svim Srbima može da čestita ovaj veliki i važan dan, ponosan što se ne stidimo svoje prošlosti i ponosan što “vidimo jedni druge zajedno u boljoj i sigurnijoj budućnosti”.\n- Srećan nam svima praznik, i da u godinama koje dolaze praznujemo uvek jedinstveni, slobodni i pod jednom srpskom zastavom - poručio je ministar Vulin.\nPredsednica Cvijanović istakla je, čestitajući praznik, da je važno da Srbi i u Srbiji i u Republici Srpskoj nikada ne zaborave sve ono što je važno u našoj zajedničkoj prošlosti.\n- Želim da zahvalim Ministarstvu odbrane i ministru Vulinu, Vladi Republike Srbije i Vojnom muzeju na 130 replika vojnih zastava koje su nam danas predali - istakla je predsednica Cvijanović dodajući da će one služiti na ponos i da će biti izlagane povodom obeležavanja važnih datuma u Republici Srpskoj.\nSrpski član Predsedništva BiH Milorad Dodik čestitao je današnji praznik koji se prvi put obeležava sa namerom da se to čini još dugo u budućnosti.\nUkazujući na istorijski značaj današnjeg praznika, on je rekao da je to praznik jedinstva, slobode i one zastave koja se iznosi u najvažnijim životnim događajima i pod kojom se radujemo.\n- Želim da zahvalim državnom rukovodstvu Srbije za svu izdašnu pomoć i podršku koju nam pružaju, ali isto tako treba da znaju da ta pomoć i podrška sa naše strane nikada neće izostati - poručio je Milorad Dodik.\nOstale replike zastava jedinica Vojske Republike Srpske postavljene su na banjalučkom Trgu srpskih vladara i na Platou, a reč je o replikama zastava koje su predate na upotrebu Muzeju Republike Srpske u Banjaluci.\nMuzeju Republike Srpske ustupljeno je 130 replika vojnih zastava Vojske Republike Srpske.\nCeremoniji primopredaje zastava prethodio je sastanak ministra Vulina i predsednice Cvijanović u Palati Republike Srpske u Banjaluci.\nTokom današnjeg susreta konstatovano je da saradnja beleži uzlazni trend, kao i da postoji prostor za njeno dalje unapređenje.\nSvečanoj ceremoniji i sastanku prisustvovali su i srpski član Predsedništva BiH Milorad Dodik, predsednik Vlade Republike Srpske Radovan Višković i ministar unutrašnjih poslova Republike Srpske Dragan Lukač.\nDelegaciju Ministarstva odbrane i Vojske Srbije činili su pomoćnik ministra za politiku odbrane mr Milan Ranković, načelnik Vojne akademije general-major dr Bojan Zrnić, zamenik komandanta RV i PVO brigadni general Željko Bilić, načelnik Uprave za tradiciju, standard i veterane pukovnik Duško Šljivančanin i izaslanik odbrane Republike Srbije pukovnik Danko Štrbac.\nZajednički praznik Dan srpskog jedinstva, slobode i nacionalne zastave, obeležen je u Republici Srpskoj i Srbiji u znak sećanja na dan kada je u Prvom svetskom ratu 1918. godine probijen Solunski front.\nRukovodstva Srpske i Srbije dogovorila su na sastanku krajem avgusta u Beogradu obeležavanje zajedničkog praznika Srpske i Srbije - Dana srpskog jedinstva, slobode i nacionalne zastave - 15. septembra, kada je probijen Solunski front.\nNaime, 15. septembar 1918. godine jedan je od najvažnijih datuma u istoriji srpskog naroda, kada je došlo do konačnog, odlučujućeg proboja Solunskog fronta i okončanja rovovskih, iscrpljujućih i tragičnih borbi koje su trajale od sredine 1916. godine.


Delije se oglasile saopštenjem pred Zvezdinu meč loptu za titulu - Sportal\nDetalj sa utakmice FK Crvena zvezda - FK TSC Foto: Stare Slike\nDelije se oglasile saopštenjem pred Zvezdinu meč loptu za titulu\nsportal - Vest objavljena: 12:10 - 22.05.2022\nIzabranici Dejana Stankovića nalaze se na korak do odbrane šampionskog trona.\nPred poslednjih 90 superligaških minuta fudbala ove sezone, crveno-belima je u duelu sa Voždovce potreban samo bod, kako bi došli do pete titule u nizu.\nCrveno-beli danima unazad najavljuju spektakl na stadionu "Rajko Mitić", čije će kapije biti otvorene zbog besplatnog ulaza, te pozivaju navijače da se pridruže akciji sa barjacima.\nZbog toga je pred utakmicu koja se igra od 18 časova i 30 minuta stiglo saopštenje navijača.\n- Delije još jednom vas pozivamo da napunimo Marakanu i osvojimo novu titulu. Utakmica počinje u 18.30 sati. Potrudite se da ranije dođete ispred stadiona, kupite barjak koji će se prodavati na štandovima oko stadiona i na vreme uđete na stadion. Svi bi trebalo da budu na svojim mestima i da sačekaju izlazak igrača na teren kada će se i zavijoriti svi barjaci - poručili su najvatreniji navijači Zvezde.\nŠef stručnog štaba crveno-belih Dejan Stanković je takođe pozvao navijače da ispune tribine.\n- Svesni smo da ćemo igrati kod kuće pred 40 hiljada ljudi. Zvezda je uradila fenomenalnu stvar sa barjacima da se vratimo nekoliko godina i decenija u prošlost i siguran sam da će to biti mnogo lepo. Ne mogu da se odlučim koja kombinacija boja mi se sviđa, ali ću da kupim svaki kako bi mi ostali za uspomenu - rekao je Stanković.\nFK Crvena zvezda FK Voždovac


Ambasador o primeni belgijskog modela na Kosovu: Neki elementi za razmatranje – DnevniZurnal\nAmbasador o primeni belgijskog modela na Kosovu: Neki elementi za razmatranje\nby admin 07/02/2022, 03:23 1.7k Views\n“Tokom karijere sam objašnjavao svim sagovornicima da je Belgija zemlja koja izvozi mnogo stvari, ali ne i svoj ustavni model. Imamo prilično sofisticiran model ustavnog inženjeringa, iskrojen da nudi rešenja za probleme Belgije. To nije nešto što možete kopirati na drugu situaciju”, naveo je Adam.\n“Ti entiteti imaju sopstvene parlamente, vlade i uprave, ali se njihova ovlašćenja razlikuju. Ovlašćenja regiona su, između ostalog, ekonomska pitanja i zaštita životne sredine, dok su zajednicama poverena pitanja jezika, prosvete, kulture i neki aspekti povezani sa sprečavanjem bolesti”, rekao je belgijski diplomata.\n“Vlada Zajednice nemačkog govornog područja ima nadležnosti koje se tiču jezika, prosvete, kulture, određenih socijalnih pitanja. Zajednica direktno bira članove svog parlamenta sa 25 mesta, ima vladu sa premijerom i četiri ministra, ima mogućnost da sklapa sporazume sa stranim entitetima. Ali kada je reč o regionalnim pitanjama, ona zavisi od Valonije. Ona nema ovlašćenja u ekonomiji i pitanjima urbanog planiranja ili javnog prevoza, za šta su nadležne vlasti regiona”, kazao je Adam.\nOn je ukazao i da Belgija ima “veoma sofisticirane instrumente i mehanizme” za rešavanje konflikata.\n“Kada god neka zajednica ili region misli da druga zajednica ili region donosi odluku protiv interesa tog entiteta, pokreće se procedura koja zaustavlja spornu pravnu inicijativu i primorava političare na razgovor radi rešenja problema”, rekao je ambasador Belgije.\nOn je kazao da Belgija podržava napore EU i njenog specijalnog predstavnika za dijalog Beograda i Prištine Miroslava Lajčaka “da približi obe strane postavljenom cilju, pravno obavezujućem sveobuhvatnom sporazumu koji bi doveo do normalizacije odnosa”.\n“Namerno neću odgovoriti na vaše pitanje da li je belgijski model primenjiv na Kosovo, to je na gospodinu Lajčaku i svim partnerima u dijalogu da odluče, ali mogu da kažem da su neki elementi možda zanimljivi za razmatranje”, naveo je Adam.\nUpitan da oceni izborne uslove u Srbiji, Adam je rekao da “ukupno gledano, postoji pozitivan razvoj”, da je dobro što je postignut sporazum učesnika međustranačkog dijaloga u Srbiji, koji sadrži 16 preporuka, ali je izrazio žaljenje što se on “primenjuje kasno, neposredno uoči izbora”.\n“Videćemo kako će te preporuke funkcionisati u praksi. Nadam se da će debata biti vođena na civilizovan način. Srećan sam što će sve stranke ovaj put učestvovati na izborima i što neće biti bojkota”, kazao je.\n“Molim vas, ne napadajte ljude na ličnom nivou, nego zbog programa, ideologije, načina na koji žele da organizuju društvo, zbog rešenja koja nude za ekonomske probleme i za ekološke izazove”, kazao je belgijski ambasador.\nNaveo je da ima “toliko izazova sa kojima se treba suočiti da se ne može priuštiti gubljenje vremena na lične napade i na govor mržnje”.\n“Želim da ohrabrim sve učesnike u političkom procesu, uključujući medije, da ne stvaraju negativnu atmosferu tokom izbornog procesa”, dodao je.\n“Pristup medijima je zaista od ključne važnosti kako bi javnost dobila sve neophodne informacije. Ovo je zaista važno i nadam se da će biti uslova koji će omogućiti ljudima da donesu pravi izbor zasnovan na informacijama koje će dobiti od svih učesnika u izbornom procesu”, naveo je.\n“Srbija postigla napredak”\nGovoreći o evropskim integracijama, Adam je kazao da je “jasno da postoje dva glavna pitanja” kojima Srbija treba da se pozabavi na putu ka Uniji, normalizacija odnosa sa Prištinom i reforme u osnovnim oblastima.\n“Reč je o vladavini prava, funkcionisanju demokratskih institucija, slobodi medija, mogućnosti da novinari mogu slobodno da rade posao, da im niko ne preti, o borbi protiv korupcije i organizovanog kriminala. Reč je i o pitanju suočavanja sa prošlošću i pomirenja, kako unutar Srbije, tako i sa susednim zemljama”, naveo je.\nAdam je rekao da je Srbija postigla izvestan napredak, naročito u oblasti pravosuđa, navodeći da je nedavni referendum o promeni Ustava “otvorio put ka većoj nezavisnosti pravosuđa”.\n“Naravno, primetili smo ovaj napredak, naročito u prošloj godini, ali referendum i izmene Ustava u delu o pravosuđu su samo početna tačka. Ostaje dosta posla na primeni, neophodno je usvojiti ili izmeniti puno zakona, kako bi nezavisnost pravosuđa postala stvarnost”, kazao je belgijski diplomata.\nDodao je da “isto važi i za medije”, navodeći da su u izradi medijske strategije učestvovale sve zainteresovane strane, ali da strategije moraju imati praktičnu primenu.\n“Često vidimo odlaganja primene. Ohrabrujemo vladu da osigura primenu kako bi građani osetili da reformski procesi daju rezultat”, naveo je Adam.


Najuspešniji nastup kompanije Canon na sajmu IPEX 2010 Najuspešniji nastup kompanije Canon na sajmu IPEX 2010 – Personal magazin\nCanon-ova odluka da ove godinu uzme najveći štand IPEX sajmu se isplatila. Kompanija Canon je tokom osam dana učešća na najvećem sajmu štamparske industrije IPEX 2010 potpisala kupoprodajne ugovore za…\nCanon-ova odluka da ove godinu uzme najveći štand IPEX sajmu se isplatila. Kompanija Canon je tokom osam dana učešća na najvećem sajmu štamparske industrije IPEX 2010 potpisala kupoprodajne ugovore za više od 300 sistema štampe, što je za skoro 40 odsto više nego na prethodnom sajmu 2006. godine. Kompanija je, takođe, bila domaćin međunarodne delegacije koja je predstavljala klijente iz više od 100 zemalja. Najveći broj kupaca, više od 75 odsto, dolazi van Velike Britanije i to su klijenti iz Istočne Evrope, Francuske, Nemačke, Skandinavije i sa Bliskog istoka.\nCanon digitalni uređaji imagePRESS bili su veoma popularni na ovogodišnjem sajmu a to ilustruje i podatak da je prodato više od 100 komada, većina za štampanje u boji. U odnosu na IPEX 2006, prodaja imagePRESS uređaja za štampu u boji povećana je za 35 odsto. Jedino veće interesovanje vladalo je za imageRUNNER ADVANCED serije uređaja za štampu manjih obima, bilo monohromatske ili u boji, koji su prodati u 180 primeraka. Kupci su pozitivno reagovali na njegov sveobuhvatni portfolionaprednih profesionalnih štamparskih rešenja, gde je posebnim aplikacijama prikazano kako fleksibilnost Canon tehnologija i jedinstven pristup partnerstvu mogu zaista doprineti poslovnom uspehu svakog kupca.\nVeliko interesovanje posetilaca vladalo je i za Canon-ov softver Helix Production Workflow i to verziju 2.0, koja je premijerno prikazana na sajmu, što je rezultiralo značajnim brojem narudžbina. Program Essential Business Builder za poslovni razvoj i konsultantske usluge, koji je sastavni deo svakog prodatog sistema, pokazao se veoma interesantan za kupce kojima nije stalo samo do tehnoloških rešenja i koji su u tom programu videli partnera u uvođenju novih poslovnih mogućnosti.\nKompaniji Canon su se na sajmu pridružili i tehnološki partneri i korisnici koji su pokazali svoje jedinstvene primene štampe. Tako je došlo do toga da na sajmu bude naručeno, personalizovano, odštampano i završeno više od 2.000 personalizovanih kutija Lego kockica i Milka čokolade.\n„Došli smo da IPEX 2010 sa velikim nadama i veliko mi je zadovoljstvo da kažem da su te nade više nego ispunjene. Naš štand je sve vreme imao veliku posećenost, a posetioci su došli iz cele Evrope da investiraju i unaprede svoje poslovanje. Premašili smo naše ciljeve i prodali više od 300 produkcijskih sistema i uređaja za manje obime štampe zajedno sa rešenjima kao što je Helix Production Workflow“, rekao je Dejvid Presket, direktor odeljenja za profesionalnu štampu u kompaniji Canon Europe.\nPresket je istakao da mu je kao novoimenovanom predsedniku sajma IPEX 2014, veoma drago što je sajam bio tako uspešan za štamparsku industriju u celini i da se raduje što će imati priliku da pomogne da se taj uspeh ponovi i 2014. godine.\nNajuspešniji nastup kompanije Canon na sajmu IPEX 2010 was last modified: June 28th, 2010 by Redakcija


Gak: Kontrola privatnih vrtića dala prve rezultate - Zelena učionica\nGak: Kontrola privatnih vrtića dala prve rezultate\nSvi privatni vrtići koji su u sistemu subvencija Grada Beograda ubuduće će uz prijavljenu dolaznost dece morati da dokumentuju i broj poručenih obroka za taj mesec kako bi im se isplatila refundacija, izjavio je gradski sekretar za obrazovanje i dečju zaštitu Slavko Gak.\nOvu meru uveli smo nakon vanredne kontrole privatnih vrtića tokom koje je Prosvetna inspekcija u oko 50 privatnih vrtića upoređivala prijavljenu dolaznost i broj poručenih obroka od ketering službi – rekao je Gak za današnje “Večernje novosti”.\nOn je poručio da kontrola daje prve rezultate te da je prosečna prijavljena dolaznost dece u privatnim vrtićima sada za oko 10 odsto manja u odnosu na period pre vanredne kontrole. Gak je najavio i strožije uslove za otvaranje privatnih predškolskih ustanova.\nSa Ministarstvom prosvete se radi na novom Pravilniku kojim će se pooštriti uslovi za otvaranje privatnih vrtića a njemu će morati da se, u razumnom roku, prilagode i već otvoreni vrtići – rekao je Gak i istakao da će kontrole privatnih vrtića i dalje biti rigorozne.\nOn je najavio da Prosvetna inspekcija do kraja godine počinje sa redovnom kontrolom oko 60 privatnih vrtića verifikovanih tokom prošle godine te da će ovaj proces trajati do 1. maja.\nOvo je sektor u kome zahtevamo apsolutno poštovanje svih pravila i procedura budući da se tiče velikog broja mališana i da su bezbednost i dobri uslovi za decu kriterijumi sa kojima nema kompromisa – zaključio je Gak.\nU ovom trenutku sa subvencijom Grada u privatnim vrtićima u Beogradu boravi 16.711 dece. Samo ove godine za subvencije je isplaćeno 2,5 milijardi dinara, od početka primene ove odluke 5,8 milijardi dinara.\nNovi uslovi penzionisanja za dame od 1. januara\nDekan Učiteljskog fakulteta o problemu male mature: Mi kao profesori smo najodgovorniji\nJedan komentar na "Gak: Kontrola privatnih vrtića dala prve rezultate"\n12 decembra, 2018 u 1:14 am\nSamo ne onlajn.\nKako je obeležen Dan inteligencije u jednoj školi (primer integrativne nastave)\n“Zaposlenima u prosveti plate ispod minimalca”


Piksi za RTS: Veličanstvena pobeda je poklon narodu - Izazov\nPiksi za RTS: Veličanstvena pobeda je poklon narodu\nRadio-televizija Srbije\t 17. novembra 2021. 20:23\nSrbija je sa prvog mesta izborila plasman na Svetsko prvenstvo, pobedom u poslednjoj, odlučujućoj utakmici, na gostujućem terenu nad Portugalijom.\n"Napravljen je veliki rezultat. Pobedili smo veliku Portugaliju u Lisabonu u utakmici koja je bila presudna. Od početka našeg druženja, od marta ove godine, verovao sam da Srbija ima potencijal da odigra za ono mesto koje vodi na Mundijal. Bio sam siguran u to, i uspeo sam da taj optimizam prenesem na igrače", rekao je za RTS selektor Dragan Stojković Piksi.\nNajbolji igrač Portugalije, Kristijano Ronaldo, nije se video u odlučujućem meču, a šta je Piksi rekao igračima pred polazak na stadion?\n"Svaka priprema utakmice traži određenu dozu koncentracije i strategije. Naša taktička opredeljenost, da igramo napadački fudbal, donela nam je to što ja želim da vidim – da Srbija bude lepršava, lepa, koncentrisana, napadački raspoložena… Nismo se bojali Portugalije. Rekao sam im da se igra finale i da smo mi tim koji se pita kakav će ishod biti na kraju meča. Ne interesuje nas, apsolutno, ime protivnika. Interesuje nas samo ono što mi radimo i šta možemo da uradimo", otkrio je Piksi.\nOdlučujući meč u kvalifikacijama, najbolji strelac u istoriji nacionalnog tima, Aleksandar Mitrović, počeo je sa klupe.\n"Srbija je u ovim kvalifikacijama pokazala novo lice – timski duh, snagu kolektiva, svi igrači su bili maksimalno motivisani da sve ideje koje je stručni štab zamislio, sprovedu u delo".\n"Poslednja četiri minuta sam bio u našoj svlačionici, bilo je to previše za mene… Mislio sam da je lopta pogodila spoljašni deo mreže, ali kada sam video igrače, jasno mi je bilo da je to gol koji nas vodi na Svetsko prvenstvo, koji nam ostvaruje snove. Kada sam video četiri minuta nadoknade, otišao sam u svlačionicu. Stadion nije podrhtavao, što znači da ide u dobrom pravcu", rekao je Piksi.\n"To su stresne stvari… Jednostavno sam želeo da pronađem svoj mir. Bio sam siguran da nas taj gol vodi na Mundijal i nisam želeo da mi se ti snovi pokvare".\nAleksandar Tirnanić i Ilija Petković su jedini u istoriji nacionalnog tima išli na Svetska prvenstva, kao igrači i kao selektori.\n"Ovaj rezultat je poklon narodu. Nositi dres državnog tima je nešto što igrač može samo da poželi. Kada se to ostvari, onda mora biti pravi i mora dati maksimum koji ima u sebi – da se bori, trči, žrtvuje za tim… Narod koji to gleda sa strane ume to da prepozna. Osetili smo veliku podršku – ljudi su osetili da je odnos prema dresu onakav kakav treba da bude", rekao je Piksi.\n"Ova Srbije je pokazala novo lice, fudbal kakav ja volim da vidim – prelep, zrači lepotom, na nivou svetskih ekipa. Zašto su oni bolji od nas? Ja to ne prihvatam", rekao je Piksi.


Raspodjela sredstva za predškolski odgoj i obrazovanje u TK – Radio Feral\n18/12/2021 18/12/2021 Mirsad Zulic\t0 Comments\nDanas su u Ministarstvu obrazovanja i nauke Tuzlanskog kantona potpisivani ugovori za realizaciju projekata iz oblasti predškolskog odgoja i obrazovanja. Radi se o projektima za izgradnju objekata u lokalnim zajednicama koje nemaju osnovanu javnu predškolsku ustanovu te izgradnje ili dogradnje objekata u cilju proširenja kapaciteta već postojećih javnih predškolskih ustanova i rekonstrukcije javnih predškolskih ustanova\n„Ovo je značajan događaj, budući da time kompletiramo ukupnu ponudu odgoja i obrazovanja za najmanje, dakle predškolski odgoj“, rekao je ovom prilikom premijer TK Kadrija Hodžić.\n„Strategijom razvoja Tuzlanskog kantona smo predvidjeli da ćemo u općinama na području kantona u kojima nisu osnovane javne predškolske ustanove podržati projekte i krenuti u proces osnivanja. Čelić je prva od tih općina i već sljedeće godine očekujemo da će se tim procesima uključiti općina Kalesija, kao i općine Sapna i Teočak“.\nNačelnik Čelića Admir Hrustanović zahvalio je Vladi TK i resornom ministarstvu na dodijeljenim sredstvima od 85 hiljada maraka naglasivši da je projekat značajan iz više razloga. „Općina Čelić nema javnu ustanovu za predškolski odgoj i obrazovanje. Mi smo uradili Elaborat o osnivanju ustanove i raspisali javni poziv o izgradnji koji se završava ovih dana. Sredstva koja su potrebna, negdje oko 0,5 miliona maraka smo osigurali i nadamo se da ćemo u rano ljeto završiti izgradnju i osnovati predškolsku ustanovu. Ova ustanova će biti kapaciteta od oko 60 djece i projekat izgradnje predškolske ustanove je od velikog značaja za Čelić, za socijalizaciju djece i pripremu djece za školu.“\nPodržani su i projekti rekonstrukcije objekata iz sedam javnih predškolskih ustanova. JU za predškolski odgoj i obrazovanje „Naše dijete“ Tuzla sredstvima u iznosu od 13.790 KM izvršit će rekonstrukciju kupatila u objektima „Bambi“, „Zeko“ i „Snjeguljica“.\nDirektorica JU za predškolski odgoj i obrazovanje „Naše dijete“ Tuzla Sanja Karić kazala je ovom prilikom da JU za predškolski odgoj i obrazovanje „Naše dijete“ Tuzla ima 1142 upisane djece u 11 vrtića na području grada Tuzla.\n„Smatram vrlo značajnim što je Vlada TK i Ministarstvo obrazovanja i nauke prepoznala važnost razvoja predškolskog odgoja i obrazovanja za dalji napredak i obezbjeđenje boljih uslova za boravak dječice u našim vrtićima. Želim iskazati zahvalnost i naravno da se nastavi saradnja u ovom maniru. Predškolski odgoj i obrazovanje je prvi stepen u cjeloživotnom odgoju i obrazovanju i razvoju svake individue, tako da je važno da se ulaže u predškolski odgoj i obrazovanje kako bi obuhvat predškolskog odgoja i obrazovanja bio veći. Bitno je širiti kapacitete i obuhvat djece predškolskim odgojem i obrazovanjem“, zaključila je direktorica Karić.\n← Michael Murphy zvanično je novi američki ambasador u BiH\nVlada TK: Odobreno 1,2 miliona KM za projekte u oblasti vodoprivrede →\n13/03/2021 13/03/2021 Mirza Musanovic\t0


BiH gubi 47 miliona eura ako ne bude dogovora do 9. decembra - Portal 072info\nBiH gubi 47 miliona eura ako ne bude dogovora do 9. decembra\n14. Novembra 2013. Vrijeme objave: 18:42 sati\nMonitoring komitet EU za pitanje IPA fondova donijeće 9. decembra odluku o uskrćivanju 47 miliona eura namijenjenih BiH ukoliko do tada ne bude postignut dogovor o provođenju odluke Suda u Strazburu u predmetu “Sejdić-Finci”, rekao je šef Sekcije za politička pitanja i odnose sa javnošću u Delegaciji EU u BiH Jirgis Vilčinskas.\nObraćajući se članovima Zajedničke komisije za evropske integracije Parlamentarne skupštine BiH, Vilčinskas je pojasnio da je riječ o sredstvima pretpristupne pomoći EU za BiH za oblasti transporta, indirektnih poreza, infrastrukutre, malih i srednjih preduzeća, zatvorski sektor, kao i sredstvima namijenjenim Parlamentarnoj skupštini BiH.\nVilčinskas je rekao da će, ukoliko ne bude dogovora o mehanizmu koordinacije prema EU, biti upitno otvaranje razgovora sa BiH o programiranju paketa IPA-dva, što bi značilo gubljenje oko 100 miliona evra godišnje za BiH.\nPomoćnik direktora Direkcije za evropske integracije BiH Darija Ramljak predstavila je danas Komisiji izvještaj Evropske komisije o napretku BiH u 2013. godini u kojoj je, između ostalog, istaknut veoma ograničen napredak u političkim kriterijumima, nedostatak zajedničke vizije o budućnosti i načinu funkcionisanja BiH, veoma ograničen napredak u usvajanju evropskog zakona, kao i u borbi protiv organizovanog kriminala i korupcije.\nRamljak je podsjetila da EU u izvještaju očekuje i hitno usvajanje zakona o javnim nabavkama koji je u skladu sa EU direktivama.\nKomisija je usvojila zaključak kojim sugeriše Zajedničkom kolegijumu oba doma Parlamentarne skupštine BiH da zakaže održavanje zajedničke sjednice oba doma o svim pitanjima na kojima postoji zastoj registrovan u izvještaju Evropske komisije.\nOdlučeno je da Zajednička komisija za evropske integracije prethodno dostavi pitanja Savjetu ministara BiH zašto je došlo do tog zastoja, na koja će ministri odgovorati na sjednici.\nČlan Komisije Lazar Prodanović predložio je da kolegijumi oba doma Parlamentarne skupštine naprave operativni plan provođenja neispunjenih obaveza parlamenta BiH koje su navedene u izvještaju Evropske komisije, a da Savjet ministara sa Direkcijom za evropske integracije napravi akcioni plan za provođenje svih obaveza koji su u njihovoj nadležnosti.\nZajednička komisija za evropske integracije očekuje da će joj u narednom periodu biti dostavljeno pismo komesara za proširenje EU Štefana Filea sa listom prioriteta koje treba realizovati, a koji su naznačeni u izvještaju o napretku BiH u 2013.


DPS: Pravićemo vladu, međunarodna zajednica da ćuti - Novi Standard\nTo je saopšteno nakon sinoć održane sednice stranačkog Predsedništva, kojom je predsedavao Đukanović, a na kojoj su analizirani rezultati parlamentarnih izbora\nTo je saopšteno nakon sinoć održane sednice stranačkog Predsedništva, kojom je predsedavao Đukanović, a na kojoj su analizirani rezultati parlamentarnih izbora održanih 30. avgusta. Navode da su ostvareni izborni rezultati DPS „ispod očekivanja“, ali da je ta stranka, ipak, „pojedinačni pobednik“ proteklih izbora.\n„Takav rezultat je utoliko značajniji, jer je ostvaren u uslovima pandemije COVID-19 i njenih posledica, nezabeležene propagandne kampanje iz susedstva i njenih lidera, i otvorenog učešća Srpske pravoslavne crkve što je nezabeleženo u izbornim procesima u modernoj Evropi, što, nažalost nije naišlo na osudu međunarodne zajednice“, navodi DPS.\nPoručuju da ih izborni rezultat nije pokolebao u odlučnosti da se na političkom terenu i političkim sredstvima bore za odbranu svojih strateških ciljeva. Proces konstituisanja nove parlamentarne i izvršne vlasti, kažu, nastaviće razgovorima partija i koalicija koji treba da rezultiraju dogovorom onih čiji su programski ciljevi najsličniji, kako bi obezbedili parlamentarnu većinu za formiranje vlade.\nPoručuju i da DPS nema o čemu da razgovara sa onima koji su na ovim izborima, kako navode, „pomešali veru i politiku“, koji Crnu Goru „vraćaju u prošlost i truju velikosrpskim nacionalizmom u kome nema mesta ni za crnogorsku državu, ni za crnogorsko ime“. Upozoravaju da je velika odgovornost na onima koji su u situaciji da presudno utiču na dalji tok političkih događaja u Crnoj Gori.\nIzvor Sputnjik, 02. septembar 2020.


Obrazovanje – Page 2 – Zlatibor.News\n01/10/2018 ZlatiborNews\tComment(0)\n30/09/2018 ZlatiborNews\tComment(0)\nOve godine će učenici OŠ Dimitrije Tucović učestvovati u projetku Dvorska kancelarija – Korespondencija u srednjem veku koji su zajednički pripremili Centar za promociju nauke u saradnji sa centrima u Kragujevcu i Užicu. Ideja je da se đacima osnovnih škola na zanimljiv i kreativan način predstavi Srednji vek kroz pisma koja su tadašnji vladari pisali. […]\n13/09/2018 ZlatiborNews\tComment(0)\nU sredu 12.septembra je konstituisan Savet roditelja OŠ Dimitrije Tucović za školsku 2018-2019. Za predsednika Saveta je izabran Samir Aslani, a za zamenika predsednika Anđa Radišić. Na prvoj sednici su izabrani i roditelji koji će učestvovati u radu školskih timova. Takođe su razmatrane destinacije za rekreativnu nastavu tako će ove godine mlađi razredi imati rekreativnu […]\n12/09/2018 ZlatiborNews\tComment(0)\nU Užicu je u petak, 7.septembra organizovana radionica za medije na temu “Uloga medija u podizanju svesti o poziciji osoba sa invaliditetom /hendikepom u društvu”. Radionici su prisustvovali novinari iz TV5, Radio Požega, Radio Užice, portali Infoera.rs, uzickarepublikapress.rs, zlatibor.tv O položaju i poziciji osoba sa hendikepom su govorili Milan Janković i Marina Lukić, predstavnici Udruženja studenata […]\n06/08/2018 ZlatiborNews\tComment(0)


Slovenački predsednik tokom posete KiM: I Beograd i Priština da preduzmu korake za formiranje ZSO - Telegraf.rs\n29/11/21 | 13:40 ≫ 14:05\nBorut Pahor je ovo istakao nakon sastanka sa predsednicom privremenih prištinskih institucija Vjosom Osmani, koja je ponovo tvrdila da formiranje ZSO nije u skladu sa kosovskim ustavom i optužila Beograd da nije primenio dve trećine sporazuma\nSlovenački predsednik Borut Pahor izjavio je danas u Prištini da moraju da se poštuju svi sporazumi postignuti u Briselu između Beograda i Prištine, uključujući formiranje Zajednice srpskih opština.\nPahor je to rekao nakon sastanka u Prištini sa predsednicom privremenih prištinskih institucija Vjosom Osmani, koja je ponovo tvrdila da formiranje ZSO nije u skladu sa kosovskim ustavom i optužila Beograd da nije primenio dve trećine sporazuma.\nOsmani je tvrdila da je Priština bila konstruktivna u dijalogu i optužila Beograd da nije zainteresovan za postizanje sporazuma, prenosi Koha ditore.\n- Kosovo je bilo konstruktivna strana, ali je naš utisak da Srbija nije zainteresovana za postizanje sporazuma koji je pravno obavezujući - rekla je ona.\nOsmani tvrdi i da Beograd ne želi mir na Zapadnom Balkanu.\n- Srbija nastavlja da destabilizuje Kosovo preko nelegalnih struktura na severu. Ruski uticaj predstavlja još jednu pretnju destabilizaciji regiona. Kako bi se borili protiv ovih destabilizujućih tendencija, potrebna nam je podrška naših prijatelja, potrebna nam je podrška Slovenije - rekla je Osmani i ponovila da bi "uzajamno priznanje trebalo da bude u fokusu".\nPahor je rekao da u Beogradu kažu da Priština nema volje za sprovođenje sporazuma, dok iz Prištine za to optužuju Beograd.\n- Ovi problemi bi trebalo da se prevaziđu. Svi postignuti sporazumi moraju da se sprovedu i sporovi reše - poručio je Pahor, a prenosi Ekonomija onlajn.\nPahor je rekao da se najvažnija pitanja mogu rešiti dijalogom, ali je naglasio da je prvi uslov poštovanje postignutih sporazuma. On je dodao da bi obe strane trebalo da preduzmu korake kako bi se osnovala Zajedica srpskih opština.\nPahor je naglasio da Slovenija podržava dijalog Beograda i PRištine i poručio da bi on trebalo da se nastavi. Takođe je rekao da je dijalog dodatni korak ka rešavanju pitanja nestalih.\n- To nije lako, dijalog nije jednostavan, složena pitanja se moraju rešiti, a to se može postići ako postoji politička volja - rekao je Pahor i dodao da "kao prijatelj Kosova i Srbije vidi dijalog koji je težak".\nOsmani: "Otvoreni Balkan služi širenju srpske hegemonije"\nPredsednica privremenih prištinskih institucija Vjosa Osmani izjavila je danas da je inicijativa Otvoreni Balkan, kako je rekla, prostor za širenje srpske hegemonije.\nOsmani je ocenila da u ovom trenutku Srbija pokušava da igra vodeću ulogu u toj inicijativi, a da u regionu ne postoje dobre namere, prenela je "Koha".\n- Drugačije bi bilo da Srbija želi mir i stabilnost i da je priznala Kosovo. Srbija cilja da Kosovo uđe u inicijativu kao njena pokrajina, a realnost je sastvim drugačija, jer je Kosovo suverena i nezavisna država - tvrdi Osmani.\nOna smatra da u inicijativi prekršen princip jednakog tretmana "svih država" i da bi postala "čekaonica" za EU, tako što bi nas pustili, kako je rekla, da se dugo bavimo jedni drugima, a ne da razjasnimo našu evropsku perspektivu.\nPahor je rekao da Otvoreni Balkan nije alternativa priključenja država Zapadnog Balkana Evropskoj uniji.\nOn je rekao da je na početku pozdravio ovu inicijativu kao način da se regulišu odnosi Prištine i Beograda, ali da sada, prema njegovim rečima, postoje određene primedbe.\n- Video sam da postoje primedbe kada je reč o ovoj inicijativi koja je delovala elegantno za odnose Kosova i Srbije - kazao je Pahor.\nPahor se nakon sastanka sa Osmani, susreo sa premijerom privremenih prištinskih institucija Aljbinom Kurtijem.\nVideo: Aleksandar Vučić dočekao predsednika Slovenije Boruta Pahora\nDrecun: Priština ne želi Srbe na KiM već pokušava da dovrši etničko čišćenje. Zato izbegava formiranje ZSO


Kanton Sarajevo i TVSA uspostavljaju centralizirani TV centar – TVSA.BA\nTuesday, March 31, 2020 2:30\nMUPKS – Poštivanje mjera izolacije prekšilo 45 osoba\nNaslovna/Vijesti/Tehnologija/Kanton Sarajevo i TVSA uspostavljaju centralizirani TV centar\nKanton Sarajevo i TVSA uspostavljaju centralizirani TV centar\nKanton Sarajevo će zajedno sa Televizijom Sarajevo uspostavit centralizirani TV centar.\nOva mjera ima za cilj smanjenje kontakata na najmanju mjeru, odnosno zaštitu kamermana i novinara, kao i zvaničnika Kantona. U saopćenju je istaknuto da je cilj redovno i potpuno informiranje javnosti o svim naloženim i poduzetim mjerama i aktivnostima koje će doprinijeti sprečavanju pojave i daljeg širenja zaraze izazavane Coronavirusom.\nTelevizija Sarajevo će sve audio-video zapise proslijeđivati svim redakcijama koje iskažu interes, istaknuto je u saopćenju Službe za protokol i press Kantona Sarajevo.\ncentar kanton mediji tvsa\nBiH broj corona izolacija izolatorij kanton klaster korona koronavirus let moratorij novi sarajevo test tvsa virus zagreb zarazeni


Evo gdje su obustave saobraćaja | Analitika - Informativni Portal\nU Crnoj Gori saobraćaj je umjerenog, a tokom dana biće pojačanog intenziteta, pa se vozači savjetuju da vožnju prilagode uslovima i stanju na putu.\nObjavljeno: 10. 07. 2018 - 08:43\nIzvor: Auto-moto savez/Portal Analitika\nIz Auto-moto saveza (AMSCG) saopšteno je da je na dionicama gdje se izvode radovi neophodna dodatna opreznost.\nZbog radova na regionalnom putu Petrovići – Vraćenovići - Deleuša saobraćaj će za sve vrste vozila biti zatvoren od devet do 13 sati.\nZbog radova na magistralnom putu Ulcinj – Krute saobraćaj će biti zatvoren za sve vrste vozila od ponoći do šest sati.\nNa magistralnom putu M-2, na dionici Paštrovačka gora – Virpazar režim saobraćaje promijenjen sa dvosmjernog na jednosmjerni na mjestu geotehničkih istraživanja.\nZbog sanacije magistralnog puta Šćepan polje - Plužine - Danilovgrad režim saobraćaja biće promijenjen sa dvosmjernog na jednosmjerni.\nDo završetka izgradnje kanala za atmosferske vode u Risnu, na ukrštanju magistralnog puta Kamenari – Kotor i starog puta Risan –Grahovo, promijenjen je režim saobraćaja sa dvosmjernog na jednosmjerni.\nZbog rekonstrukcije mosta “Radovan Pavićević“ na Zeti u Danilovgradu saobraćaj će biti obustavljen. Saobraćaće se preko privremenog mosta za pješake i putnička vozila čije ukupno opterećenje ne prelazi 3,5 tone. Teretni i autobuski saobraćaj preusmjeren je alternativnim saobraćajnicima Podgorica – Spuž i Danilovgrad – Bogetići.


Nova uloga festivala srpskog filma u svetu\nizvor: agencije foto: 20.07.2017\nU Filmskom centru Srbije, na konferenciji za novinare, najavljeno je da će i ove godine, na već tradicionalnim festivalima srpskog filma u svetu, zahvaljujući našoj dijaspori, biti predstavljeni najnoviji srpski filmovi.\nPored već afirmisanih festivala u Čikagu, Vankuveru i u Australiji, rečeno je da je pokrenuta inicijativa da se organizovanje festivala institucionalizuje, uz veću podršku države, i da se uskoro može očekivati organizovanje festivala i u Parizu i Beču.\nPokrenuta je i inicijativa za proširivanje broja zemalja i još osmišljenije predstavljanje srpskog filma, čiji je smisao ne samo promocija srpskog filma, nego i mogućnosti snimanja filmova u Srbiji, ali i promocija srpske države i turizma Srbije.\n"Svemu tome treba da pomogne nova Asocijacija filmskih poslenika Srbije, čije je osnivanje u toku" rekao je Aleksandar Vlajković, jedan od inicijatora organizovanja festivala srpskog filma u dijaspori.\n"Iza ove inicijative stoje filmski poslenici i institucije koje afirmišu filmsko stvaralaštvo Srbije, pa je otuda realno za očekivati da će Projekat podržati i resorno ministarstvo kulture", naglasio je Vlajković. "Festival srpskog filma u Čikagu postoji već 5 godina i možemo reći da je to danas možda najznačajnija kulturna manifestacija, iza koje stoji srpska zajednica u Čikagu, državi Ilinois, pa možda i u celoj Americi" istakla je Slavica Petrović, predsednik UO festivala u Čikagu".\n"Naš festival podržava gradonačelnik Čikaga, ali i naša ambasada u Vašingtonu i generalni konzulat u Čikagu. Značajno je reći i da izveštaje o srpskom filmskom festivalu prenose vodeći američki mediji, a za američke novinare organizujemo prethodno i skrining filmova koje prikazujemo."\n"Čikago je i filmski grad u kome postoje velike producentske filmske kuće i mi želimo da ih povežemo sa našim producentima i ukažëmo im na mogućnost snimanja filmova u Srbiji, koja ima atraktivne lokacije i veoma sposobne filmske umetnike i filmske stvaraoce svih profila. Verujemo da u tome možemo da pomognemo i da od toga može imati koristi naša Srbija" rekla je Slavica Petrović, inače osnivač i urednik "Srpskog ogledala" najznačajnijeg štampanog srpskog glasila u Americi, i zaključila:\n"Naši ljudi na naše projekcije sve češće dovode i svoje američke prijatelje i to je naš cilj. Želimo da promovišemo našu kulturu i filmsku umetnost i svi kažu da smo u tome uspeli, a mi želimo da budemo još bolji i da na otvaranje naših festivala dođu najistaknutiji predstavnici naše Srbije i zato nam je potrebna još veća podrška države. Želimo i da napravimo specijalne projekcije filma za srpskog kandidata za filmskog Oskara za inostrani film, jer je Čikago grad u kome živi najveći broj članova Američke filmske akademije koji biraju Oskara".\nPredrag Vladiković, osnivač i predsednik UO Festivala u Vankuveru je istakao da taj festival postoji već punih 10 godina i da se održava u najekskluzivnijem bioskopu u centru Vankuvera. "Za naš festival su karte uvek unapred prodate i ponosni smo što je naša publika u sve većem broju kanadska. Mi smo festival postavili na profesionalne osnove i naš festival je postao veliki kulturni događaj u Vankuveru. Želimo da naša Srbija prepozna značaj onoga što radimo, tim pre jer je Vankuver, posle Holivuda najznačajniji filmski centar na američkom kontinentu. Zato podržavamo stvaranje Asocijacije koja će okupiti sve one koji mogu da pomognu da naši festivali postanu još bolji i ono što je značajno želimo da pomognemo u povezivanju kanadskih i američkih producenata i srpske filmske produkcije. Verujemo da to može doneti značajne poslove od kojih će naša Srbija imati koristi" naglasio je Predrag Vladiković, uspešan kanadski biznismen, inače i počasni konzul Srbije u Kanadi.\nModerator skupa bio je Miroljub Vučković, rukovodilac Filmskog centra Srbije za međunarodnu saradnju, koji je bio i specijalan gost Festivala srpskog filma u Australiji 2001. godine, kada je festival osnovan. To je svakako i najstariji festival srpskog filma u dijaspori, jer traje već 17 godina.\nZnačajno je reći i da se festival održava u više australijskih gradova. Počinje u Sidneju, a završava se u Pertu, a filmovi se prikazuju i u Melburnu, Brizbejnu, Adelaidu i još nekim gradovima u kojima u većem broju žive naši ljudi.\n"Lično sam doživeo zadovoljstvo naših ljudi koji su bili u prilici da vide filmove iz svoje otadžbine, a čini mi se još više što su u prilici da pokažu svojim novim prijateljima u Australiji sjajne filmove iz njihovog zavičaja" naglasio je Vučković.\norganizovanje festivala srpskog filma u glavnom gradu Austrije. Vučković je zaključio da podržava svaku inicijativu iza koje stoje profesionalci, zaljubljenici u srpski film, a pogotovo akcije koje treba da doprinesu dovođenju stranih filmskih producenata u Srbiju.\nU svečanom delu događaja reditelju Marku Novakoviću, autoru filma "Bez stepenika", Slavica Petrović, predsednik UO Festivala u Čikagu, uručila je specijalno priznanje, diplomu i bronzanu plaketu - Nagradu publike za najbolji film, kojim se veliki glumac Vlastimir Đuza Stoiljković oprostio od publike. Film u produkciji RTS je prikazan i na festivalima srpskog filma u Kanadi i Australiji.\nOtvoren festival „Boljšoj“ u Drvengradu\n"Misterija organizma" i dalje izazov\nNa Pulskom festivalu 88 premijera, na programu i „Dnevnik mašinovođe“\nZavršen najposećeniji „Egzit“ do sada


Husić: Zadovoljan sam srebrom u Manchesteru, tempiram formu za Grand prix -\nTrener reprezentacije Bosne i Hercegovine i Nedžadov otac Haris Husić naglašava da je taekwondo sport u kojem svaki borac može biti eliminisan još u prvom kolu nekog takmičenja, zbog čega je veoma zadovoljan Nedžadovim uspjehom.\nPodsjetio je da Bosna i Hercegovina nema veliki broj vrhunskih medalja u svim sportovima, te da je Nedžad osvojio dvije od sedam, što ukazuje da se u ovaj sport u Bosni i Hercegovini ipak ulaže.\n– Države treba da stane iza ovakvih sportista.\nPredsjednik Taekwondo saveza BiH Samir Šarić ističe da je Husićeva medalja donekle skinula fokus javnosti s dešavanja koja su u proteklom periodu potresala Taekwondo savez BiH vezana za izdavanje viza bh. takmičarima, a koja su imala utjecaj na reprezentaciju Bosne i Hercegovine.\nPrevious Edin Numankadić posjetio NUBBiH i darovao neka od svojih likovnih djela i publikacija\nNext Interes italijskih investitora za ulaganje u Konjic\nOlimpik istupio iz Premijer lige, Savez ga degradirao u najniži rang\nSAOPŠTENJE ZA JAVNOSTN FK Olimpik Sarajevo Nakon što smo u prethodnoj sedmici analizirali sva dešavanja u prethodnom periodu, a potom i uzeli u obzir sve relevantne činjenice o dešavanjima u


Pristup zasnovan na proceni rizika\nUnapređenje znanja i veština svih institucija koje se nalaze u sistemu za sprečavanje pranja novca i finansiranje terorizma, preduslov je uspeha u naporima svake države da se pranje novca i finansiranje terorizma iskoreni. Da bi se znanje unapredilo, Uprava za sprečavanje pranja novca je obezbedila prevod na srpski jezik niza publikacija koje će biti stavljene na raspolaganje institucijama koje su deo sistema za borbu protiv pranja novca i finansiranja terorizma. Jedna od takvih publikacije je i publikacija koju je pripremi FATF- Smernice o pristupu zasnovanom na proceni rizika – Računovodstvena profesija.\nPristup zasnovan na proceni rizika (PR) ključan je za efikasno sprovođenje preporuka FATF. To znači da nadzorni organi, finansijske institucije i samostalne profesionalne računovođe otkrivaju, procenjuju i razumeju rizike od pranja novca i finansiranja terorizma (PN/FT) kojima su izloženi i sprovode najprikladnije mere ublažavanja. Ovakav pristup omogućava im da usmere svoje resurse tamo gde su rizici veći.\nSmernice FATF za PR imaju za cilj da podrže procenjivanje rizika uzimajući u obzir nacionalne procene rizika od PN/FT i pravni i regulatorni okvir za SPN/SFT. Smernice uključuju opštu prezentaciju PR i obezbeđuju posebne smernice za računovodstvenu profesiju i nadzorne organe. Razvijene su u partnerstvu sa stručnjacima iz ove profesije, kako bi odražavale stručnost i primere dobre prakse iz ove oblasti.\nSmernice ističu važnost negovanje i promocija kulture poštovanja propisa kao osnovnu poslovnu vrednost. Smernice posebno ukazuju da računovođe treba da osmisle svoje politike i postupke tako da nivo inicijalnih i stalnih mera provere poslovanja stranke obuhvataju i rizike za SPN/SFT kojima su izloženi. S tim u vezi, objašnjavaju se obaveze računovođa u pogledu identifikacije i verifikacije informacija o stvarnom vlasništvu i daju se primeri standardnih, pojednostavljenih i poboljšanih mera provere poslovanja stranke zasnovanih na riziku za SPN/SFT.\nPored ovoga, Smernice sadrže i deo za nadzorne organe u računovodstvenoj profesiji i ističu ulogu samostalnih regulatornih tela (SRT) u kontroli i monitoringu. U ovom delu, objašnjen je pristup nadzoru zasnovan na proceni rizika kao i nadzor nad pristupom zasnovanim na proceni rizika davanjem posebnih smernica o uslovima za licenciranje ili registraciju za računovodstvenu profesiju, mehanizmima za terensku i kancelarijsku proveru, sprovođenju zakona, smernice, obuku i vrednost razmene informacija između javnog i privatnog sektora.\nSmernice takođe naglašavaju važnost nadzora primene propisa o stvarnom vlasništvu i nominalnom direktoru/akcionaru. Podvlači se kako okviri za nadzor mogu pomoći da se utvrdi da li računovođe održavaju tačne i ažurne informacije o stvarnom vlasništvu pravnih lica i pravnih aranžmana i da li se blagovremeno stavljaju na raspolaganje nadležnim organima, kada je to potrebno.\nPrevod publikacije je obezbeđen kroz projekat „EU podrška sprečavanju pranja novca u Srbiji“, koji finansira Evropska unija. Korisnik projekta je Ministarstvo finansija – Uprava za sprečavanje pranje novca, a projekat sprovodi konzorcijum koji predvodi KPMG.


Tadić: Država dobro reagovala, sada su nam potrebne motorne sanke\n► Tadić: Država dobro reagovala, sada su nam potrebne motorne sanke\nDržavne institucije dobro su reagovale na probleme koje su napravile obilne snežne padavine i niske temperature, ocenio je večeras predsednik Srbije Boris Tadić.\nOn je istovremeno upozorio da država mora biti u pripravnosti za otapanje snega i leda.\n„Mislim da su predstavnici opština, komunalne službe, Sektor za vanredne situacije i vojska dobro reagovali. Kada to uporedim sa međunarodnom situacijom čak i jako dobro“, rekao je on u izjavi novinarima posle razgovora sa predsednicima opština Surdulica i Svrljig.\nTadić je istakao da se u ovom kriznom momentu otkrivaju i nedostaci u sistemu, koji se rešavaju u hodu.\n„Potrebno je nabaviti motorne sanke koje su veoma važne u okolnostima kada nije moguće rasčistiti put i doći do najudaljenijih kuća. Imamo u opštini Crna Trava jednog stanovnika sa kojim niko već danima nije stupio u kontakt, pošto je telefonska linija u prekidu. Da imamo motorne sanke došli bi veoma brzo do njega“, objasnio je on.\nTadić je dodao da je važno pripremiti se za otapanje snega i leda i eventualne nevolje sa rekama koje mogu da proizvedu novi problem.\nPredsednik je podsetio na probleme koji su u više navrata postojali na jugu i jugozapadu zemlje sa bujičavim rekama. Dodao je da su tada veliki problem stvarali neočišćeni kanali.\n„Svi moraju da budu pripravni i čiste kanale. Nadam se da će biti postepeno otapanje snega, i da neće doći do naglog skoka temperature jer bi to bilo porazno, ali moramo da budemo pripravni“, poručio je Tadić.\nOn je ponovio da građani moraju da se ponašaju i racionalno u potrošnji struje jer niko u ovim okolnostima ne može da proizvodi neograničenu količinu električne energije.\nautor: MP\tizvor: Tanjug/Novi magazin\nhladno vreme /\nU Pakistanu najmanje 90 ljudi poginulo u poplavama usled monsunskih kiša\nNajmanje 90 osoba je poginulo, a na hiljade domova je oštećeno u prethodna tri dana usled monsunskih kiša u Pakistanu.\nRepublički hidrometeorološki zavod je dans izdao upozorenje da se u Srbiji noćas i sutra lokalno očekuju obilni pljuskovi sa više od 20 milimetara kiše za kratko vreme, grmljavina, grad i...\nŠteta od nevremena u Čačku i okolini\nJako nevreme sa kišom i vetrom koje je kasno sinoć zahvatilo Čačak i okolinu napravilo je štetu u gradu i više okolnih sela, rečeno je danas agenciji Beta u Štabu za vanredne situacije.\nTadić: Vučić je uspeo da uništi politički život u Srbiji, ovi rezultati nisu normalni\nPredsednik Socijaldemokratske stranke i nekadašnji predsednik Srbije Boris Tadić ocenio je večeras da rezultati današnjih parlamentarnih izbora svedoče o tome da je aktuelni predsednik...


Ivanov: Racunajte na mene! - Grobari-Jug1970\nIvanov: Racunajte na mene!\nBugarski štoper je večeras najnormalnije trenirao sa Partizanom na stadionu u Humskoj i pojasnio celu situaciju o odlasku u Švajcarsku, povratku u Partizan eventualnoj kazni i podršci Grobara\nLetnja sapunica oko prelaska Ivana Ivanova je dobila dramatičan veleobrt i umesto promocije u dresu Bazela, najbolji igrač Partizana se danas ekspresno vratio iz Švajcarske i večeras trenirao sa crno-belima na stadionu u Humskoj. Nije bila vidljiva nervoza ili razočaranost na njegovom licu, sasvim opušteno je odradio trening. Ivanov je potom objasnio celu situaciju:\n„Morao sam da dođem, da se vratim. Ja sam igrač Partizana pod ugovorom, a sada ću vam objasniti celu priču s Bazelom.\nČetiri pet dana pred gostovanje u Jermeniji, stigla je ponuda od Švajcaraca, a ja sam od gazde (predsednika Đurića op.a.), direktora Nađa i šefa Rašovića, tražio da ne igram makar tu prvu utakmicu sa Širakom. Na kraju je sve oko tog mog neigranja ispalo veoma ružno. Posle utakmice Partizan je prihvatio ponudu i pustio me da otputujem Švajcarsku.\nU Bazelu su očekivali da će njihov najbolji štoper Aleksandar Dragović prihvatiti ponudu od Dinama iz Kijeva ili neku drugu koju je imao, a ja sam bio planiran kao njegova zamena. S obzirom da on nije završio posao, doveden je u pitanje i moj transfer“, rekao je Ivanov za MOZZART Sport.\nNa pitanje da li je priča sa Bazelom potpuno završena, Bugarin je odgovorio:\n„U ovom trenutku jeste.“\nPovodom priča da nije prošao lekarske pregede, Ivanov se samo nasmejao i mirno rekao:\n„Nikada u životu nisam bio povređen. Kažem vam da je jedini razlog propalog transfera to što je Dragović ostao u Bazelu.“\nPosle svega što se izdešavalo da li navijači srpskog šampiona treba da se plaše vaše koncentracije i motivacije?\n„Ja sam glavom 100 odsto u Partizanu, u to ne treba niko da sumnja.“\nPominjale su se i kazne zbog odbijanja da igra u prvom meču, konkretno član Partizanove uprave Ratomir Babić je bio najoštriji u tim stavovima, ali su vam navijači dali maksimalnu podršku.\n„Znam da me Grobari poštuju i vole. Svi koji su me sretali na ulici ovih dana davali su mi podršku, pričali mi da niko nije ljut na mene i zahvaljivali mi na svemu što sam dao Partizanu za ove dve godine.“


• Naše najmlađe kolege, mali novinari o kojima smo već pisali, a koji prave dečiji list na bunjevačkom za mlade i decu, imali su u utorak, 23. decembra, razloga za slavlje. Njihov mezimac, „Bocko”, kojeg izdaje „Bunjevački medija centar”, obeležio je mali jubilej – deseti broj.\nBocko – Boris Bajić, Denis Vukmanov Šimokov, Martina\nStupar, Maja Rudinski i Jasna Horvacki\n„Svi mi koji smo zajedno krenuli da otkrivamo tajne novinarstva verovatno se nismo nadali da ćemo ovoliko da doguramo. Kako je raslo naše znanje, uz pomoć naših mentora Nataše i Nikole, tako je rastao i naš „Bocko”, pa se sada možemo pohvaliti da zajedno pravimo list koji izlazi jednom mesečno, za vreme školske godine i to na šesnaest strana. Ono što je, ipak, važnije od broja strana, jeste da smo dobili priliku da u „Bocku” sami pišemo, da objavljujemo teme koje su nama zanimljive”, moglo se čuti od Martine Stupar koja je bila u ulozi domaćina obeležavanja izlaska desetog broja „Bocka”.\nDenis Vukmanov Šimokov, pobednik konkursa, seče\nU desetom broju „Bocka” nalaze se prilozi iz škola, a mali novinari su ispratili i druge događaje. Bili su na proslavi nacionalnog praznika Bunjevaca u Gradskoj kući u Subotici, na Balu za svetu Katu u Bajmoku, preneli su kako je prošla Evrovizija za decu, a, kao i u prethodnim brojevima, predstavljeni su mladi koji se bave nečin zanimljivim. Kako je deseti „Bocko” izašao uoči Božića, deo novina je posvećen i ovoj temi.\nBila je to prilika da se proglase i pobednici prvog „Bockovog” konkursa na temu „Rođeni u 21. veku”. Treće mesto su podelile Maja Rudinski i Jasna Horvacki, drugo mesto zaslužio je rad Martine Stupar, dok je prilog Denisa Vukmanova Šimokova zaslužio prvu nagradu – tablet uređaj. Nagrade je najboljima uručio Boris Bajić, direktor „Bunjevačkog medija centra”, a u kojim će se pravcima odvijati rad preneo je Mirko Bajić, urednik, koji je tom prilikom predstavio i novi studio za audio-video i internet produkciju u „Bunjevačkom medija centru”.\nUz energiju dobijenu iz ukusne slavljeničke torte odmah je počeo rad na pripremanju jedanaestog broja, sa željom da se, kada dođe za to vreme, proslavi i izlazak stotog broja.


ZAVRŠENA REKONSTRUKCIJA DOMA KULTURE ROMA – NOVA NAŠA REČ\n„Nakon sređivanja Doma kulture u Grdelici i Vučju, na red je došao i Dom kulture Roma“ rekao je gradonačelnik Goran Cvetanović na svečanosti koja je upriličena povodom završetka radova na rekonstrukciji ove ustanove i podsetio da ovaj dom kulture je faktički počeo da radi 1999. godine, jer je pre toga postojalo udruženje.\n„U svakom slučaju, velika populacija koja ovde živi dobiće novi, sređeni prostor gde će moći da se druže, igraju stoni tenis, razmenjuju iskustva. Pokazali ste da uz dobru organizaciju može mnogo toga da se uradi.“ dodao je Cvetanović.\nVladimir Amzić, direktor Doma kulture, zahvaljujući na ulaganju grada, priznaje da su u tom činu videli i podstrek da i sopstvenim i donatorskim sredstvima ulepšaju prostor gde se skupljaju Romi iz sva tri naselja. Veliki broj Roma je lično učestvovao u radu na rekonstrukciji, a skromnim sredstvima za uređenje pomogao je i Aca Đurović, predsednik SPS-a u Leskovcu.\nZa rekonstrukciju je grad izdvojio 300.000 dinara.\nAGORISIME I REKONSTRUKCIJA E ĆHER KULTURAKORO E ROMA


Prosek programera 1225 evra - rekordna plata 7.500 evra\nProsek programera 1225 evra – rekordna plata 7.500 evra\nTanjug 9. marta 2021. 12:51\nBEOGRAD – Prosečna mesečna neto plata programera u Srbiji je 1.225 evra a najveća 7.500 koliko je plaćena pozicija softver inženjera u Beograd, utvrđeno je istraživanjem sajta za zapošljavanje IT kandidata helloworld.rs.\nSpecijalizovani sajt za zapošljavanje IT kandidata do ovih podataka došao je preko 1.000 upisa plata od strane kandidata, navodi se u saopštenju Helloworlda.\nPlate u IT industriji najviše zavise od godina relevantnog iskustva pa prosečna zarada senior programera iznosi 1.724 evra, medior programeri zarađuju 1.144 evra a juniori 736 evra.\n„Iako senior programeri spadaju u grupu zanimanja koja su u deficitu, najviše raspisanih oglasa u 2020. je bilo za medior programere – čak 65 procenata od ukupno raspisanih IT oglasa za posao“, navodi hellovorld.rs.\nNa visinu zarade utiče i tehnologija kojom rade programeri, a po tom kriterijumu najplaćenije u IT industriji su Tećnical Lead sa prosečnom platom od 2.520 evra i Delivery Manager sa prosekom od 2.300 evra.\nPoslodavci su prošle godine najviše tražili programere sa poznavanjem Javaskript, Jave, NET-a, PHP-a, Pajton-a, kao i tehnologija C# i C++.\nU proseku najbolje plaćen IT centar u Srbiji je Beograd sa prosekom od 1.664 evra, sledi Niš sa 1.229 evra, Kragujevac gde je prosečna plata 1.196 evra, Novi Sad sa platom od 1.104 evra i Subotica gde je prosek 831 evra.\nPored beogradskog softver inženjera sa platom od 7.500 evra, u Nišu je najplaćeniji Tehnikal lid sa platom od 3.500 evra, najplaćeniji IT novosađani su na pozicijama softver developera i IT menadžera sa platama po 3.000 evra, u Kragujevcu je to Ćief Tećnology Officer koji je plaćen 2.888 evra, dok je u Subotici najbolje plaćen Software Arćitect sa 1.700 evra.


FED KUP Australijanke: Bolju supu nigde nismo jele, došle smo da pobedimo Srbiju!\nDobro su bile raspoložene Alisija Molik, selektorka Fed kup reprezentacije Australije, i teniserke Darija Gavrilova, Ešli Barti, Kejsi Delakva i Destani Ajava, na konferenciji za štampu uoči baraž meča za popunu Druge Svetske grupe protiv Srbije koji će se u subotu i nedelju igrati u Kristalnoj dvorani u Zrenjaninu.\nFed kup tim Australije\nSvih pet devojaka bile su složne u jednom - došle smo da pobedimo i ne želimo da razmišljamo o navijačima koji će biti na strani protivničkog tima.\nSve vreme su bile nasmejane, sigurne u sebe, ali pre nego što su uopšte progovorile o susretu sa Srpkinjama, želele su da istaknu:\n"Ono što prvo mogu da kažem jeste da smo u sredu uveče bile na večeri i da sam ovde jela najbolju pileću supu ikada u životu. Rekli su nam da je to lokalni specijalitet. Uživala sam. Prvi put sam ovde i želja mi je da nešto saznam o kulturi i narodu. U Zrenjaninu je baš prijatno, su svi gostoljubivi prema nama. Nadam se da će do kraja moje iskustvo ostati u potpunosti pozitivno", rekla je Kejsi Delakva, specijalista za dubl, i izazvala osmehe i aplauz.\nAlisija Molik, kapiiten reprezentacije Australije, uozbiljila je situaciju i istakla da je ekipa prošla pola sveta da bi pobedila.\n"Mi se nadamo da ćemo trijumfovati. Poraz u prethodnom meču u Fed kupu u februaru, dao nam je dodatnu motivaciju. Želimo da se iskupimo za to. Mislim da imamo dovoljno iskustva da slavimo. U suštini znamo koga da očekujemo na terenu za vikend od Srpkinja i najvažnije je da se dobrom pripremimo. Sve moje igračice su dobro upoznate sa sastavom protivničke ekipe, znaju sve prednosti i mane i znaju kako treba da odigraju da bi pobedile. Kada pravim tim, uvek biram teniserke sa najboljim renkingom, tako da je nama svejedno ko je sa druge strane", rekla je Molikova.\nDarija Gavrilova je prvi reket reprezentacije Australije. Zauzima 27. poziciju na listi i iz srpskog tima odlično poznaje Aleksandru Krunić.\n"Odrasla sam sa Aleksandrom, igrale smo nekoliko puta zajedno, ali to je bilo zaista davno. Međutim, znamo se jako dobro, a ostatak srpskog tima ne poznajem. Znam da će publika u potpunosti biti na njihovoj strani, ali navikle smo na takve situacije kada gostujemo. Ukoliko me selektorka postavi da igram, fokusiraću se na meč, da igram svoj tenis i da se ne obazirem na publiku", istakla je Gavrilova.\nOsim Novaka Đokovića, članice australijskog tima poznaju dobro još jednu srpsku tenisku zvezdu.\n"Svi znamo ko je Jelena Janković, ali ona nažalost ovoga puta nije ovde. Selektorka i ostatak tima su odradili dobru analizu naših rivalki, pa se nadamo pobedi", rekla je Kejsi Delakva.\nEšli Barti, druga tabla tima Alisije Molik, od Srpkinja, takođe poznaje samo Aleksandru Krunić.\n"U Brizbejnu sam igrala protiv Aleksandre Krunić i to je bio naš jedini meč. Što se ostalih igračica tiče, gledale smo snimke njihovih duela, tako da znamo šta da očekujemo. Ja nikada nisam imala nikakav kontakt sa Srbijom, ali kada god putujemo negde trudimo se da upoznamo zemlju u koju idemo. Da se upoznamo sa njenom kulturom i istorijom. Hoću da probam nacionalne specijalitete", rekla je Bartijeva.\nZa kraj, selektorka je poručila da su se njene pulenke apsolutno navikle na uslove u Kristalnoj dvorani.\n"Iskustvo je na našoj strani, moje igračice su odigrale dosta dobrih mečeva, imaju iskustvo igranja i na grend slemovima. Dvorana nam se dopada, podloga nam savršeno odgovara", zaključila je Molikova.


Šokantne izjave političara izazvale paniku - Ekonomija - Dnevni list Danas\nPočetna » Ekonomija » Šokantne izjave političara izazvale paniku\nŠokantne izjave političara izazvale paniku\nPad vrednosti akcija na Beogradskoj berzi je kartkotrajnog karaktera i situacija se polako stabilizuje, ocenili su juče ekonomisti. Saradnik Instituta za tržišna istraživanja Saša Đogović izjavio je da se situacija na Beogradskoj berzi polako stabilizuje nakon „katastrofalnih izjava političara“, koje su naterale male akcionare da „panično prodaju akcije“.\n0Piše: DanasOnline 11. maja 2007. 00.00\nPad vrednosti akcija na Beogradskoj berzi je kartkotrajnog karaktera i situacija se polako stabilizuje, ocenili su juče ekonomisti. Saradnik Instituta za tržišna istraživanja Saša Đogović izjavio je da se situacija na Beogradskoj berzi polako stabilizuje nakon „katastrofalnih izjava političara“, koje su naterale male akcionare da „panično prodaju akcije“. „Vreme će pokazati da su oni previše ozbiljno shvatili paniku, izazvanu šokantnim izjavama političara“, kazao je Đogović. On je naglasio da je trenutno na Beogradskoj berzi i pored ponovnog pada globalnog indeksa, situacija mnogo povoljnija za investitore, jer je taj pad ublažen u odnosu na prethodna dva do tri dana. Indeks BELEKS 15 je nakon četvorodnevnog pada od 14,4 odsto, juče zabeležio rast od 0,82 odsto.\nBrokeri očekuju stabilizaciju\nBeograd – Direktor Fimaks brokera Miodrag Jovanović ocenio je da je divno kad Berza reaguje, ali je „sporno kad se pravi panika“. „Berza predstavlja svojevrsnu kladionicu na kojoj ljudi žele da kupe jeftino, posle da vrate uloženo i da zaradiš, što je pravilo i na zapadu“, ocenio je on i dodao da „ništa mi nismo izmislili“. Prema njegovim rečima, mnogo veći potres na Beogradskoj berzi zabeležen je kada je ubijen srpski premijer Zoran Đinđić, tako da ovo nije ništa što bi stvaralo paniku među stanovništvom. Direktor Fimeks brokera izrazio je nadu da će Beogradska berza u narednim danima nastaviti da se stabilizuje.\n– Ozbiljniji investitori bili su suzdržani i nisu prodavali akcije, dok oni koji nameravaju da uđu na berzi čekaju da vide razvoj situacije. Ako se nastavi smirivanje na Beogradskoj berzi, uskoro treba očekivati i smanjivanje inflatornog pritiska i panike kod stanovništva. „Političke turbulencije dovele su do iznenadnog šoka na finansijskom tržištu Srbije i proizvele pravu psihološku groznicu kod stanovništva, stvorivši veštačku atmosferu – obrazložio je on i naglasio da se sa smirivanjem situacije na Beogradskoj berzi, može očekivati i smirivanje deviznog kursa.\nEkonomista Boško Mijatović smatra da situacija na finansijskom tržištu može za kratko vreme da se normalizuje i da još nije pređena granična linija, posle čega bi povratak bio teži. On je ocenio da pad vrednosti akcija na berzi od desetak procenata od početka ove nedelje i intervencije Narodne banke Srbije (NBS) na deviznom tržištu za sada nije veliki potres. Prema njegovim rečima, intervencija NBS koja je posle dva meseca pauze za dva dana prodala 75 miliona evra da bi sprečila veći dnevni pad vrednosti dinara nije ništa neobično, jer je i ranije centralna banka dnevno prodavala po 30-tak miliona evra na deviznom trzištu.\nU Čačku uvedena vanredna situacija zbog korona virusa, zaraženo 85 ljudi\nOd ponedeljka zakazivanje testiranja za putovanja u Vojvodini\nBrekidž, ruža antikosmosa\nPravda za provinciju!\n100 evra i korona za poneti


“Advokatske komore i tužilaštvo prikrivale smrt Cvijana” - Naša Borba\n“Advokatske komore i tužilaštvo prikrivale smrt Cvijana”\nSmrt nekadašnjeg savetnika Borisa Tadića i poslanika Srpske napredne stranke (SNS) Vladimira Cvijana, za koju se saznalo tek nakon tri godine, ne prestaje da intrigira javnost. Javnost se uporno pita zašto su tužilaštvo, Advokatska komora Beograda i Advokarska komora Srbije dosad ćutale o ovome, a kako poznati beogradski advokat Ivan Simić ističe za naš portal, predstavnici komora očigledno saučestvuju u prikrivanju činjenice da je jedan od viđenijih pravnika mrtav.\nCvijan je preminuo 5. januara 2018. od posledica utapanja, a činjenica da se za njegovu smrt tek sada saznalo krajnje je iznenađujuća. I dok se javnost pita kako se nadležni dosad nisu oglasili, s obzirom da je reč o poznatom advokatu i političaru, koji je bio zastupljen u javnom životu, sa druge strane iz Advokatske komore Beograda kažu da su “novinari morali da se zapitaju gde je nestao Vladimir Cvijan i zašto ga nema tri godine”.\nAdvokat Ivan Simić u razgovoru za Nova.rs ističe da izjava predsednika AKB Jugoslava Tintora, kao i sama činjenica da se o smrti dosad nisu oglašavali, deluje kao prikrivanje.\n“Nepojmljiva je činjenica da advokatska, a i šira javnost, nije upoznata sa smrću našeg kolege Vladimira Cvijana. Ovakve nemušte izjave kolega Tintora i Gostiljca učvršćuje me u saznanju, koje sam na samrti svojih kolega a doajena naše profesije dobio, a to je: “da je advokatura stavljena na raspolaganje potomcima škole portira, kojima je maksimalni domet bio da dežuraju na ulazu u podružnice mesnih odbora UDBE”. Takođe, kako je moguće da Viši javni tužilac u Beogradu i Advokatske komore Srbije i Beograda saučestvuju u prikrivanju činjenice da jedan od viđenijih, ako i najviđenijih naših kolega, više nije među živima”, kaže Simić i dodaje:\n“Iako kolegu Cvijana, godinama nisam čuo i video, naš poslednji susret bio je u Centralnom zatvoru neke 2012. godine, odnosno u hodu ispred Narodne skupštine nekoliko dana kasnije, rastužuje me činjenica koja me upućuje na zaključak da “portiri-otpatci UDBE” vladaju i upravljaju uzvišenom profesijom kakva je advokatura, a kojoj i sam pripadam”, kaže Simić.\nTelo nađeno na desnoj obali Dunava\nVest o načinu smrti Cvijana ne prestaje da intrigira javnost. Njegovo telo pronađeno je 5. januara 2018. godine na desnoj obali Dunava. Urađena je odbukcija sa toksikološkom analizom, a ustanovljeno je da je Cvijan preminuo usled utapanja. Takođe, ustanovljeno je da na njegovog telu nisu pronađeni nikakvi tragovi koji bi ukazivali na mehaničke povrede, ali i da nema reči o krivičnom delu.\nInteresantno je i da dosad niko nije saopštio da je Cvijan umro, a možda još čudnije jeste to što se vest da je preminuo pojavila i 2018. godine, međutim, ona je naprasno utihnula.\nPodsetimo, Cvijan je iz javnog života Srbije nestao još krajem 2014. godine, tako da se njegove izjave u kasnijim godinama nisu mogle naći u medijima. Verovalo se da je nalazi u Sjedinjenim Američkim Državama, međutim, očigledno je bila reč o lažnim navodima.\nPrethodni tekstNovak Nedić pištoljem pretio da se namesti meč Partizana\nSledeći tekstUSTAJ SRBIJO: Nezaposlenoj majci izvršitelji blokirali sve račune i oteli dečji dodatak


Vulin: MUP traži nalogodavce nereda u Beton hali - Sputnjik Srbija\n19:25 25.05.2021 Preuzmite kraći link\n„Izvršioce već imamo, njima se sudi, MUP neće odustati od toga da se pronađu oni koji stoje iza njih i da vidimo šta su hteli da postignu“, rekao je Vulin u Skupštini Srbije povodom tuče kod Beton hale.\nOn je istakao da je u subotu grupa huligana obrukala i Crvenu Zvezdu i Beograd, navodeći da to nije smelo da se dogodi.\n„Tukli su devojke, razbijali izloge, lokale, palili baklje, iživljavali se na mirnim ljudima koji su iskoristili priliku da izađu i druže se. Nije tačno da su u pitanju sukobi navijača, da je neko nekog isprovocirao. To su bili huligani koji su došli da se iživljavaju, da nametnu svoju vlast“, rekao je Vulin.\nVulin se osvrnuo na borbu protiv kriminala koju vodi MUP, ali i BIA navodeći ogroman lični doprinos Bratislava Gašića.\n„Vodi je i Tužilaštvo za organizovani kriminal, uz ličnu hrabrost tužioca za organizovani kriminal, vodi ga i javno tužilaštvo koje vodi Zagorka Dolovac, čitavo naše društvo, a na prvom mestu predsednik Aleksandar Vučić“, rekao je Vulin.\nKaže da je borba protiv organizovanog kriminala uspešna zato što se prvi put čitava država ponaša kao jedan aparat sa jednim ciljem da u Srbiji organizovani kriminal bude sveden na najmanju moguću meru.\nZa grupu Belivuk-Miljković Vulin je rekao da je to zbir ljudi o kojima će se jednog dana pisati knjige, kako je moguće da neko bude tako monstruozan i da ima u sebi toliko zla.\nNavodeći da je tužilac zadovoljan kvalitetom i količinom dokaza, Vulin je rekao da će svi kada počne suđenje i kada sve bude moglo da se pokaže javnosti biti zgađeni načinom na koji su vršeni zločini, preneo je Tanjug.\n„Ne sme se više dozvoliti da se formira grupa takve veličine snage, brojnosti, surovosti i tako dugog životnog veka“, poručio je Vulin.\nnalogodavci, neredi, tuča, navijači, huligani, Aleksandar Vulin


Ekološki aktivisti protestovali pred slovenačkim parlamentom\nViše stotina ekoloških aktivista protestovalo je pred zgradom Parlamenta Slovenije protiv zakonskih izmjena kojima se zaoštravaju uslovi za registraciju nevladinih udruženja za zaštitu okoliša, te smanjuje njihov uticaj na izdavanje saglasnosti za velike investicijske projekte.\nPrema izmjenama zakona o građevinarstvu i zakona o očuvanju prirode, djelovanje nevladinih organizacija na tom području ograničilo bi se i smanjio njihov uticaj na postupke dobijanja potrebnih saglasnosti, na koji su do sada mogli ulagati prigovore.\nPrema novim zakonskim odredbama takva nevladina udruženja i društva moraće imati najmanje tri stalno zaposlena djelatnika s punim radnim vremenom, najmanje 50 registrovanih članova i minimalno 10.000 evra imovine. Takođe, moraće održavati i redovne sastanke i skupštine, a zakonske odredbe primjenjivaće se retroaktivno za posljednje dvije godine.\nTome se protestima pred zgradom Parlamenta suprotstavilo više stotina ekoloških aktivista, zvižducima i skandiranjem parola protiv zakonskih izmjena.\nIstakli su da se, prema njihovom uvjerenju, krivnjom sadašnje vlade u Sloveniji širom otvaraju vrata investitorima čiji građevinski projekti ugrožavaju okoliš i prirodu jer će se takvi projekti ubuduće odobravati bez adekvatnog nadzora javnosti.\nZaoštravanje kriterija za djelovanje nevladinih organizacija s druge strane podržala je slovenačka Privredna komora, kao predstavnik poslodavaca, utvrdivši da mnoga registrovana ekološka nevladina udruženja ne djeluju u interesu javnosti niti privrede, te da bi kriterijumi za njihovo djelovanje morali biti još oštriji i da bi morale imati najmanje 100 aktivnih članova da im se omogući registracija.\nVladino ministarstvo za okoliš i prostor tvrdi da su zakonske izmjene na području građevinarstva potrebne kako bi se ta djelatnost oporavila nakon koronakrize, te da i prema standardu Evropske komisije, nevladina udruženja moraju imati određen minimalan broj aktivnih članova, kako bi se legitimisale kao aktivna društva u postupcima u vezi sa izdavanjem ekoloških ssglasnosti i građevinskih dozvola.\nAustrijska nogometna liga se nastavlja u lipnju bez navijača\nUhapšeno najmanje 25 osoba na sjeveru Grčke


MOGUĆA I PODELA KOSOVA I NOVO CEPANJE SRBIJE\nBroj pregleda : 7160199\n12.02. 2010. / Akademediasrbija\nIva MARTINOVIĆ i Branko VUČKOVIĆ\nAnalitičari prognoziraju da će se predlog o razmeni teritorija pod drugačijim imenom kad-tad naći na stolu, a najverovatnije pošto slučaj Kosova dobije epilog pred Međunarodnim sudom pravde.\nPonovo aktuelizovana ideja o razmeni teritorija, kao rešenja za Kosovo, izaziva oštre reakcije vlasti u Beogradu. Albanci sa juga Srbije, međutim, ne isključuju ovakvu mogućnost. Ukoliko se na stolu nađe predlog da se sever Kosova pripoji Srbiji, istog momenta tražićemo priključenje Kosovu, poručuju njihovi predstavnici.\nNakon poruke predsednika kosovske Skupštine Jakupa Krasnićija, koji je Srbima sa severa Kosova poručio da, ukoliko žele pripajanje Srbiji, treba da znaju da su Albanci iz Preševa i Bujanovca spremni na priključenje Kosovu, vlasti u Beogradu odlučne su u stavu da nikakva razmena ne dolazi u obzir.\nU opštinama juga Srbije, u kojima dominira albansko stanovništvo, čuju se drugačije poruke. Iako se, u platformi usvojenoj 2006. godine, zalažu za ostvarivanje svojih prava unutar državnog sistema Srbije, u tom dokumentu, kako podseća predsednik opštine Bujanovac Šaip Kamberi, jasno stoji: “Ukoliko Međunarodna zajednica dozvoli promenu granica na Balkanu, aktiviraćemo izjavu albanskih građana ovog regiona datu na referendumu 1992. godine za političku autonomiju sa pravom priključenja Kosovu.”\n“Razmena dolazi u obzir ako bi to bio mirni sporazum između Beograda i Prištine, uz podršku Međunarodne zajednice, i ako je to najbolje rešenje za pomirenje i da nemamo više krvavih ratova. Uostalom, tako ne bismo imali ni tenzije i probleme oko priznavanja Kosova u Beogradu. Dakle, sve što ide za dobrobit svih u ovom regionu, mi bismo pozdravili“, rekao je on.\nPoruke iz Prištine o domino efektu na delove Srbije došle su pošto je Beograd odbio i poslednji plan Međunarodne civilne kancelarije za integraciju severa Kosova u zonu pod nadležnošću insitucija vlasti u Prištini.\n“I Jug Srbije, i sever Kosova, i celo Kosovo su delovi Srbije i Srbija neće menjati svoje za svoje”, kaže za RSE državni sekretar u ministarstvu za Kosovo Oliver Ivanović.\nŠTA POSLE ODLUKE MSP\nZbog toge se, iako sve strane odbacuju mogućnost razmena teritorija, predlog rešenja po principu Srbiji sever Kosova, Kosovu jug Srbije, mogao se čuti i ranije. Analitičari prognoziraju da će se predlog o razmeni teritorija pod drugačijim imenom kad-tad naći na stolu, a najverovatnije pošto slučaj Kosova dobije epilog pred Međunarodnim sudom pravde.\n“Ako Albanci i Srbi ne mogu da žive zajedno, a to su dokazali na sto načina, onda je bolje da se podele, i možda sa čistim i jasnim granicama uđu u Evropsku uniju. Mislim da to ne treba odbacivati olako, treba staviti na sto i pokušati pronaći neko rešenje. Da li će se to i desiti, da li će i jedni i drugi imati hrabrosti da uđu u to, da li će konačno međunarodna zajednica imati hrabrosti za to, videćemo,” kaže Milan Nikolić iz Centra za proučavanje alternativa u Beogradu


Početna stranica Ritern Hate to say i told you so\nNaslov vanserijske pesme grupe "The Hives" nije ovde upotrebljen da bi se bilo kome natrljavao nos ili, još gore, vodile zaludne i jalove rasprave. Iskorišćen je jer je zgodna spona sa tekstom objavljenim na ovom istom mestu 8. juna 2015. godine, dan nakon bolnog poraza Novaka Đokovića od Stana Vavrinke u trećem neuspešnom pokušaju da se najbolji teniser sveta dokopa toliko željenog trofeja na pariskoj šljaci. Na kraju narečenog teksta kaže se:\nPrihvatanje poraza, čak i onih najrazornijih, devastirajućih, sa osmehom na licu, sposobnost da se ostane na nogama i bude istinski džentlmen - to je ono što izdvaja izuzetne pojedince od prosečne i predvidive gomile, uvek spremne na snishodljivost, povodljivost, i, ako treba - priređivanje toplog zeca.\nNovak Đoković ponovo je bio grandiozan u porazu, održavši mnogom vrhunskom teniseru, a i svakom od nas, lekciju o tome kako se ponašaju istinski šampioni. I zato bi bilo pravo čudo da Novak, na kraju, ne osvoji taj toliko očekivani Rolan Garos.\nOd srca mu želimo da u tome jednog dana uspe.\nGodinu dana kasnije, Novak Đoković postao je jedini čovek u istoriji tenisa koji je vlasnik 4 gren slem titule na tri različite podloge u isto vreme. O njegovom uspehu pišu i pisaće oni koji su u tenis razumeju neuporedivo bolje od autora ovog teksta, o Đokovićevu slavu žele da se ogrebu i političari, estrada i najrazličitiji anonimusi (a šta je ovo, Zukiću, upitaće se sa pravom mnogi čitalac). Biće tu i preterivanja, dobrih opservacija, euforije i svega onog što dolazi posle istorijskih rezultata nekog pojedinca. I neka ih bude, sve je to sasvim uobičajeno u situacijama koje se dešavaju jednom u pedesetak godina, ako ne i ređe. Jedna stvar je sada sasvim izvesna - nakon 5. juna 2016. godine mnogde stvari u Đokovićevoj karijeri odigravaće se bez prisustva ogromnog pritiska, koji je bio posledica zloslutne senke izostanka trofeja sa Rolan Garosa. Mnogi Novakovi navijači mogli su, po završetku finala, skoro fizički osetiti kako se ta sila svaljuje sa njihovih leđa, dočim je Novak sa svojih ramena otresao silesiju čija bi zapremina teško stala u ono srce što ga je novi šampion nacrtao na terenu stadiona "Filip Šatrije" uz dozvolu starog , trostrukog, Guge Kuertena .\nSa druge strane, Endi Marej (ili Mari, kako vam drago) sigurno nije lako podneo poraz. Bio je odličan tokom najvećeg dela turnira, u polufinalu je demontirao moćnog Stanimala i u borbu za titulu ušao sa značajnim šansama. Novi poraz od Đokovića morao je dobrano uzdrmati Škota, ali ga to nije sprečilo da se ponaša i govori kao pravi džentlmen. Prvo je, mimo strogih profesionalnih protokola (do kojih Britanci drže više od svih drugih!) na kraju meča preskočio mrežu i prešao na Novakovu polovinu terena da mu čestita na zasluženoj pobedi, izgovorivši neuporedivo više reči nego što se to čini posle "običnih" mečeva. Zatim je, na ceremoniji proglašenja pobednika, održao govor koji će se dugo pamtiti - držeći se činjenica, Endi je istovremeno izrazio ogromno poštovanje za uspeh svoga protivnika. Kao i Novak prethodne godine na istom mestu, ostao je velik i dostojanstven u porazu. I zato nas ne bi iznenadilo da i Endi, jednoga dana, uspe u nameri sa osvoji Rolan Garos. Za taj poduhvat biće neophodno ponoviti ono što je uradio Novak Đoković - bez obzira na neuspehe, nastaviti sa napornim radom i rezultat ne bi smeo izostati.


Ekshumacije kod Prijedora - Kozarac.ba\nU okolini Prijedora je počeo proces ekshumacije i tom prilikom su pronađeni posmrtni ostaci za koje se pretpostavlja da pripadaju žrtvama bošnjačke nacionalnosti s područja prijedorskog naselja Rizvanovići, potvrdili su u Državnom tužilaštvu.\nIz Instituta za nestale osobe (INO) su kazali kako su istražitelji na ovom lokalitetu pronašli dvije lobanje i da se u narednom periodu očekuje dolazak antropologa i tima Međunarodne komisije za nestale (ICMP).\n“Prema informacijama kojima se raspolaže u ovom trenutku, žrtve su najvjerovatnije mještani ovog naselja”, navela je Emza Fazlić, glasnogovornica INO-a.\nU Tužilaštvu su rekli da će posmrtni ostaci biti proslijeđeni na dalju antropološku obradu i utvrđivanje identiteta nestalih osoba putem DNK identifikacije.\nZbog zločina počinjenog u Rizvanovićima, u Sudu BiH se vodi postupak protiv bivšeg pripadnika Vojske Republike Srpske (VRS) Sretka Pavića, koji je u junu ove godine prvostepenom presudom osuđen na 13 godina zatvora zbog učešća u ubistvu pet civila u ovom mjestu.\nPrvostepenom presudom oglašen je krivim što je, sa preminulim Perom Stevandićem, u drugoj polovini jula 1992. izveo civile koji su bili zatvoreni u objektu pored punkta u Rizvanovićima, te su ih ubili nedaleko od obližnje škole.


NSinfo: 30 odsto više turista u Novom Sadu: Poseta iz više od 70 zemalja\n30 odsto više turista u Novom Sadu: Poseta iz više od 70 zemalja\nZvanična statistika pokazuje da je broj turista u Novom Sadu za\nprva četiri meseca ove godine porastao za 30 odsto. U Turističkoj organizaciji Novog Sada kažu da se poslednjih pet godina konstantno beleži rast turista. Svakog meseca nas posete građani iz 40-ak zemalja, a za vreme Egzita broj jezika koji se govori na novosadskim ulicama je mnogo veći.\nStatistiku o porastu broja turista u Novom Sadu potkrepljuje i opšti utisak svakog ko prošeta centrom grada, a to potvrđuju i ugostitelji, ali i ulični prodavci, a posebno su profitirali oni koji prodaju suvenire.\nTuristički vodiči kažu da turisti iz regiona vole našu kuhinju i tamburaše, a ostalima grad ostavi dobar utisak zbog mira, opuštene atmosfere i mogućnosti da se sve obiđe peške. Ističu da ih raduje što će podgrađe tvrđave uskoro svi posetioci moći da vide u punom sjaju.\nU turističkoj organizaciji kažu da je za povećanje broja turista zaslužna stalna promocija Novog Sada, ali i sadržaj, jer uz grad turisti obiđu i Frušku goru, Karlovce, salaše i čarde.\n"Novi Sad je i festivalski grad. Vrhunac festivalske sezone je za vreme Egzita. Pored tradicionalnih gostiju iz regiona, Holandije i Britanije, ove godine organizatori očekuju i one iz Meksika, Australije, Katara, Singapura. Očekujemo publiku iz više od sedamdeset zemalja" izjavila je za RTV Tihana Putin iz Turistička organizacija Novog Sada\nZa sve njih, ali i Novosađane mogle bi da budu zanimljive i tzv. garantovane turističke ture koje organizuje Turistička organizacija grada. Pa tako, između ostalog, Novi Sad se može upoznati i iz ženskog ili jevrejskog ugla.\n... ekonomija, exit, manifestacija, Novi Sad, turizam


porez – AGRO VESTI by agronews.rs\nPosts tagged "porez"\nHome Tag porez\nUsvojenim predlogom zakona o izmeni Zakona o akcizama predviđeno je da se sva jaka alkoholna pića oporezuju prema procentu čistog alkohola merenog na 20°C u gotovom proizvodu\nNovi zakon o porezu na imovinu čija je priprema u toku i koji se nalazi u fazi nacrta neće uvesti novi namet građanima, jer obaveza plaćanja poreza za pomoćne objekte postoji od ranije, saopštilo je Ministarstvo finansija\nZa četvrtinu smanjen paušal za privredne ribare\nOsnovica za paušalno oporezivanje privrednih ribara smanjena je sa 75 na 50 procenata, čime su znatno umanjeni i troškovi poslovanja u ovoj privrednoj grani, saopštila je Privredna komora Srbije\nPorez na njive moraće da plate i mali i veliki posednici\nSvi vlasnici zemljišta, kao i nekretnina, već je trebalo da plate drugu ratu poreza na imovinu. Plaćaju i oni koji imaju nekoliko hektara obradivog zemljišta, ali i oni koji poseduju desetine hiljada hektara. Njihovi posedi su uglavnom u Vojvodini, a u opštinskim administracijama primećuju da su ažurne platiše. Najniža poreska tarifa za hektar kod nas je 1.250 dinara godišnje.\nPorez na oranice od nule do 30 evra po hektaru\nVojvođanskim poljoprivrednicima će, kako smo čuli u lokalnim poreskim upravama, od narednog meseca početi da stižu rešenja za porez na imovinu, koji do sada nisu plaćali, koliko zbog velikih razlika u iznosima poreza na zemljište od grada do grada i od opštine do opštine. Subotički paori su, izgleda, najnezadovoljniji jer smatraju da su njihove lokalne […]


Reciklažni centar u Vlasinskoj ulici u Pančevu JKP Higijena\nOvo preduzeće obnavlja ugovore i sklapa sa novim pravnim licima, kako bi i njihov materijal takođe završio u Reciklažnom centru.\nReciklažni centar Javnog komunalnog preduzeća „Higijena“ nalazi se u Vlasinskoj ulici broj 1.\nGrađani mogu, svakog radnog dana od 7 do 13 sati, da prodaju izdvojenu ambalažu za reciklažu, kao što su papir, karton, pet i staklene boce, limenke. Ovih dana „Higijena“ obnavlja ugovore i sklapa nove sa pravnim licima o sakupljanju sekundarnih sirovina, kaže Mišo Marković direktor JKP „Higijena“.\nMišo Marković napominje da je potrebno više decenija kako bi se pojedini otpad razgradio. Reciklažom se sirovine, namenjene za smeće, ponovo upotrebljaju i nalazi im se alternativna svrha.\nDeo zaposlenih iz “Higijene” obilazi i ustanove, radnje, ugostiteljske objekte i edukuje zaposlene o značaju reciklaže, dodaje Marković.